הוועדה לקידום מעמד האישה ולשוויון מגדרי, כנסת 25, פרוטוקול מספר 33, 2023-06-26 00:00

פנינה תמנו: שלום לכולם, שלום לכבוד ראש העיר כפר סבא רפי סער, אני מבקשת לפתוח את הדיון בנושא מאוד חשוב, אני עצמי אמא לשני ילדים שיוצאים לחופש הקיץ כמו כל ילדי ישראל המתוקים והיקרים

פנינה תמנו:  ראינו לנכון לקיים דיוני היערכות להגנה ומניעת פגיעה מינית בחופש הגדול

פנינה תמנו:  אנחנו מבינים שהחופש הוא חגיגה גדולה לילדים, אבל זו יכולה להיות גם תקופה מועדת לפורענות

פנינה תמנו:      אנחנו, כמבוגרים האמונים על הביטחון של ילדי ישראל, רוצים לוודא בוועדה שאנחנו עושים כל שביכולתנו לשמור על ילדינו, להעניק להם את המוגנות הנדרשת, בוודאי כשאנחנו מדברים על ילדים שמסתובבים לא מעט בפארקים, בגני השעשועים, בקניונים

פנינה תמנו:  נקודת המוצא היא שלא לכל הילדים יש מסגרות, לקטנים יותר יש קייטנות, אבל כולנו מבינים שגם זה לא לאורך כל תקופת החופש

פנינה תמנו:       המטרה שלנו היא לוודא שכלל הגורמים רתומים בשיתוף פעולה, לעשות כל שביכולתנו לוודא את המוגנות וההגנה שלהם, במיקוד על פגיעות מיניות או ניצול ילדים על רקע מיני

פנינה תמנו:  זה בהתווסף כמובן להרבה מאוד תחומים אחרים וסכנות אחרות שעלולות לארוב לילדינו

פנינה תמנו:  אני מבקשת לפתוח עם ד"ר נאוה אביגדור כהן, ראש אגף אזרחים, מטה לאומי 105 להגנה על קטינים, בבקשה

נאוה אביגדור כהן: תודה רבה

נאוה אביגדור כהן:  אני מהמטה הלאומי להגנה על ילדים ברשת, מוקד 105, גוף ייחודי בעולם, בהובלה של המשרד לביטחון לאומי ושותפים בו ארבעה משרדי ממשלה נוספים: משרד החינוך, משרד הבריאות, משרד הרווחה והביטחון החברתי, משרד המשפטים וכמובן משטרת ישראל, יחידה 105 בלהב 433

נאוה אביגדור כהן:    אנחנו ערוכים כל השנה לפעילות בתחום הזה ובאופן ספציפי וממוקד לנושא הדיון, חילקנו דוגמאות לחומרי הסברה שאנחנו מפרסמים לציבור גם באופן פיזי וגם מקוון

נאוה אביגדור כהן:  יש פה דוגמה לעלון על פגיעות מיניות בקטינים במרחב המקוון, או מדבקות שאנחנו מייעדים - - -     

פנינה תמנו: לפני שאנחנו מגיעים להסברה, פרטי לי מה המוכנות, מה ההיערכות לקראת התקופה הזו, מה האתגרים? אני מבקשת תמונת מצב לפני שאני מקבלת עלונים, ההסברה חשובה מאוד, נגיע לעלונים, נבדוק למי זה מגיע והאם זה מגיע לילדים?      

נאוה אביגדור כהן: במטה הלאומי אנחנו עובדים בכמה אספקטים: הראשון מניעה והסברה, שזה כפי שציינת חשוב מאוד

נאוה אביגדור כהן:  כל מה שאני מציגה זה בשגרה, אנחנו עושים לאורך כל השנה

נאוה אביגדור כהן:  אני אולי אפתיע ואומר שמבחינת הפניות למוקד 105, אנחנו פעילים חמש שנים מפברואר 2018 והנתונים מראים שדווקא בתקופות של חופשות, חגים, סופי שבוע, מספר הפניות למוקד קטן

נאוה אביגדור כהן:  זה מאוד מעניין

נאוה אביגדור כהן:  צפינו שזה יהיה הפוך

פנינה תמנו: אפילו מוזר

פנינה תמנו:  על סמך מה הנתונים? חמש שנים של פעילות?     

נאוה אביגדור כהן: כן

נאוה אביגדור כהן:  אנחנו יודעים שבשעון הפעילות שלנו, הפניות למוקד בתקופות שציינתי, דווקא קטנות

פנינה תמנו: יכול להיות שזה בגלל שהם לא במסגרות ואין מי שיעודד אותם לפנות?     

נאוה אביגדור כהן: לא רק זה

נאוה אביגדור כהן:  אנחנו חושבים שהאינטראקציה היום יומית של ילדים בתוך מערכות החינוך, המסגרת שבה הם נמצאים 6,7,8 שעות ביחד, היא מסגרת אינטנסיבית שלעיתים מייצרת פגיעה, אלימות, בריונות, שמוצאת את דרכה גם לביטוי במרחב המקוון

פנינה תמנו: אני חושבת שאין הלימה על רמת הסיכון שעולה כשאין מסגרות אל מול הפניות שלכם

פנינה תמנו:  נשים את זה רגע בצד, אחר כך ננסה להבין את זה, נצטרך מחקר כדי להבין למה יש פיחות בתלונות

פנינה תמנו:  הגדירי לי את התפקיד של 105

נאוה אביגדור כהן: 105 זה המטה הלאומי להגנה על ילדים ברשת הוא המענה הלאומי של מדינת ישראל - - -      

פנינה תמנו: רק ברשת?     

נאוה אביגדור כהן: כן, לקטינים ברשת, מלידה עד 18, כשהפגיעה היא ברשת

נאוה אביגדור כהן:  ברוב המקרים כפי שאנחנו מכירים היום, מעשי אלימות, פגיעה ובריונות בין ילדים הם במרחב הפיזי אבל ברוב המקרים מוצאים מקום גם במרחב המקוון וההפך

נאוה אביגדור כהן:  אירועי פגיעה שמתחילים במרחב הפיזי גולשים למרחב המקוון וההפך

נאוה אביגדור כהן:  ברוב המקרים, כשמדובר בקטינים שנמצאות במסגרות משותפות, זה גם וגם

נאוה אביגדור כהן:       לכן מבחינת המענה הלאומי אנחנו הכתובת לפניות של כלל הציבור לפגיעה בקטינים ברשת

נאוה אביגדור כהן:  זה לא חייב להיות הנפגע או ההורים של הנפגע, כל אזרח שנחשף לפגיעה בקטין ברשת ולעיתים אנחנו מקבלים פניות ממי שלא מכיר את הנפגע, לא מכיר את הפוגע, גם לא בטוח שהוא קטין

נאוה אביגדור כהן:  פתאום יש פוסט עם אמירה קשה אובדנית או שיתוף של חוויה קשה שעברו, אנחנו יודעים לעשות את הפעילות הנדרשת כדי לאתר ולתת מענה

פנינה תמנו: הרשת פועלת על שני כיוונים, מצד אחד מאתגרת את הילדים אבל מצד שני היא כלי מאוד פרודוקטיבי עבורנו כדי לאתר בזמן סיכונים וסכנות

נאוה אביגדור כהן: אחד הפרויקטים החשובים שצירפנו לפעילות שלנו מעבר הפניות למוקד 105, אגב היום הן טלפוניות ובאמצעות טופס מקוון בעברית וערבית, יצאנו עם העניין של הטופס המקוון בשבוע שעבר ובהמשך יהיה גם קו ווטסאפ

נאוה אביגדור כהן:         ישנו פרויקט שנקרא פרויקט אבירי הרשת, של מתנדבים שעוברים הכשרה ייעודית יושבים אצלנו ומאתרים את המרחב הגלוי ברשת

נאוה אביגדור כהן:  יש 43 מתנדבים שיושבים במשמרות יומיות כל השבוע, ראשון עד חמישי, מנטרים את המרחב הגלוי ברשת, כמו שאמרת, הרשת היא מקור גם לתמיכה ולסיוע

נאוה אביגדור כהן:  רואים ביטויי מצוקה קשים שילדים מעלים באופן אנונימי לרשת

נאוה אביגדור כהן:  מה שיפה במה שנוצר, שהם מקבלים תמיכה מאחרים שנמצאים במרחב המקוון, מעודדים אותם לא להישאר לבד עם הפגיעה לפנות לגורמי סיוע

פנינה תמנו: זה בשגרה, מה ההיערכות שלכם לקראת החופש הגדול? האם ישבתם עם כלל הגורמים? הרי בהחלטת ממשלה ובכלל בהקמת המטה הזה קבלתם את כלל משרדי הממשלה סביב שולחן אחד

פנינה תמנו:  האם עשיתם ישיבת היערכות לקראת החופש הגדול?     

נאוה אביגדור כהן: אנחנו נערכים

פנינה תמנו: עשיתם פגישה לקראת החופש הגדול?     

נאוה אביגדור כהן: אנחנו עושים פגישות באופן קבוע

פנינה תמנו: אני לא רוצה קבוע

פנינה תמנו:  אנחנו כבר בתוך החופש הגדול

פנינה תמנו:  אני רוצה שיהיה דיון ספציפי לקראת החופש הגדול

נאוה אביגדור כהן: אנחנו עושים את זה באופן פנימי, כי הנציגים של כל המשרדים הם חלק מהאגף האזרחי ואנחנו יושבים יחד חינוך, רווחה, בריאות, ביטחון לאומי, כולם יושבים ביחד

פנינה תמנו: אז את עושה או לא עושה? זו שאלה מאוד פשוטה, לא להתחכם

פנינה תמנו:  אני רוצה שיהיה דיון אצלכם רק על החופש הגדול

פנינה תמנו:  איך אתם מזהים סכנות, ילדים שמשוטטים עד הבוקר ומעלים פוסט אובדני או שהם זרוקים

פנינה תמנו:  אני רוצה דיון היערכות לקראת החופש הגדול

פנינה תמנו:  זה שיש מיעוט פניות, אני לא יודעת למה

נאוה אביגדור כהן: זה לא קשור למיעוט הפניות, את העבודה אנחנו עושים

נאוה אביגדור כהן:  לקראת החופש הגדול הוצאנו הודעה לגבי  לומדה שפיתחנו על מניעת פגיעה מינית, סרטון הסברה בתחום הזה מעבר לחומרים נוספים

נאוה אביגדור כהן:  אנחנו מפיצים את זה  באופן מקוון, מעלים לרשתות החברתיות

נאוה אביגדור כהן:  יש לנו עמודים בכל הרשתות החברתיות ואנחנו מגבירים את המודעות גם מול אנשי מקצוע בעניין הזה

פנינה תמנו: אתם עושים עבודת קודש, אבל הסיפור בסוף הוא כיוון לתקופה הזאת וריכוז מאמץ מתוך הבנה שזו עלולה להיות תקופה מועדת לפורענות כי ילדים מסתובבים יותר

פנינה תמנו:  לא כל ההורים נמצאים בחופשה חודשיים

נאוה אביגדור כהן: אנחנו שם במרחב המקוון, ערוכים לקבל פניות

נאוה אביגדור כהן:  מבצעים הסברה ומניעה לחופש הגדול ובכלל

נאוה אביגדור כהן:  למשל יצא אס

נאוה אביגדור כהן: אם

נאוה אביגדור כהן: אס לכל הורי מדינת ישראל באמצעות שיתוף הפעולה עם משרד החינוך

פנינה תמנו: לא קיבלתי

פנינה תמנו:  מנהלת הוועדה קבלה, אני אקריא את ההודעה: "עם היציאה לחופשת הקיץ ניתן לפנות במקרים של פגיעה ברשת למוקד 105 המטה הלאומי להגנה על ילדים ברשת באופן טלפוני ובאופן מקוון 24/7

פנינה תמנו:  לראשונה ניתן לפנות גם באמצעות טופס מקוון המאפשר צירוף פרטים

פנינה תמנו:  משרד החינוך, פורטל הורים, הורים ומערכת החינוך, המטה הלאומי להגנה"

פנינה תמנו:  יפה

פנינה תמנו:  יוזמה יפה וברוכה

נאוה אביגדור כהן: זה רק אחד מרשימה ארוכה שיש לי של דברים שאנחנו עושים, בשוטף ולחופש הגדול

נאוה אביגדור כהן:  כשאני אומרת בשוטף, זה כדי להגיד, יצאה ההודעה, יצא הטופס המקוון, אנחנו מוציאים חומרי הסברה, יש לנו דפי מידע באתרים בעברת, ערבית ואנגלית

נאוה אביגדור כהן:  יש לנו לומדה שפיתחנו שהיא בתוך מערכת החינוך והפצנו גם אותה

נאוה אביגדור כהן:  ישנו סרטון בנושא הפצת תמונות וסרטונים

פנינה תמנו: תודה

פנינה תמנו:  תשלחי לי בבקשה לוועדה את כל מה שאתם עושים

נאוה אביגדור כהן: אני רק מבקשת לסיים בנתונים עדכניים שהבאתי בנושא הזה: מתוך הדו"ח של רבעון ראשון 2023 של מוקד 105, נפתחו 2,035 אירועים במוקד 105 בינואר-מרץ 2023, מתוכם 33% עבירות מין, פגיעה על רקע מיני

נאוה אביגדור כהן:  כשאני מדברת על פילוח, אז זירות העבירה המרכזיות הן אינסטגרם-40%, ווטסאפ-35%, סנאפצ'ט-15%, יש גם טיק טוק, טלגרם ועוד

פנינה תמנו: יש גם דיווחים על פגיעה פיזית? אמרת שהפגיעות זולגות לשני הכיוונים

נאוה אביגדור כהן: אם מתקשר מישהו ומדווח על פגיעה פיזית ויש לה ביטוי ברשת, זה סיפור אחד

נאוה אביגדור כהן:  אם זו רק פגיעה פיזית לא נשאיר אותו לבד, נדאג שיקבל מענה ראוי היכן שצריך

פנינה תמנו: יש חובת דיווח? אתם מדווחים מיד למשטרה?     

נאוה אביגדור כהן: אנחנו יושבים עם המשטרה

נאוה אביגדור כהן:  במבנה יש מערך אזרחי, יש מפלג חקירות, מפלג מודיעין שיושבים בהם רק שוטרים

נאוה אביגדור כהן:  בתוך מוקד 105, זה הייחוד שלו, בקו הראשון יש חוקרי רשת ובקו השני דסק שותפויות אזרחים, הנציגים של כלל המשרדים

פנינה תמנו: תודה רבה לך

פנינה תמנו:  אני יודעת שאתם עושים עבודת קודש, הייתי פה בזמן שרק דברנו שהמוקד הזה יוקם ואני יודעת שמדובר בהצלת נפשות

פנינה תמנו:  אני לא רוצה שיהיה מצב שאם יש מיעוט פניות זה אומר שאין בעיה

פנינה תמנו:  אני חושבת שהרשת יכולה להיות הצלה בסיפור של החופש הגדול כי הם מדברים דרך הרשת

פנינה תמנו:  אצל הילדים שלי אני חסומה

נאוה אביגדור כהן: בשביל זה יש את אבירי הרשת שמנטרים באופן יזום ולא רק מחכים לפניות

נאוה אביגדור כהן:  אנחנו מפנים לעמותות סיוע שיוכלו לתת עזרה מעבר למה שאנחנו עושים

פנינה תמנו: תודה

פנינה תמנו:  משרד החינוך בבקשה

פנינה תמנו:  אני יודעת שאתם עובדים קשה כל השנה ואז יש את החופש הגדול, אבל אני מאמינה שילד יכול לפרוח עשרה חודשים ואם אין לו בחופש את הסיוע והמעטפת הוא יכול ללכת לאיבוד

פנינה תמנו:  איך אתם נערכים? כי אני חושבת שהעבודה שלכם לא נגמרת עם תחילת החופש הגדול, שלא לדבר שיש לכם גם את הקיץ של החופש הגדול שזה שלושה שבועות

פנינה תמנו:  איך אתם שומרים על הילדים של מערכת החינוך בחופש הגדול?      

אדורה אלעיס: אני נציגת משרד החינוך, עובדת של משרד החינוך ואני גם במטה הלאומי

אדורה אלעיס:  ההודעה שהקראת היא הודעה שנאוה ואני ניסחנו ודרך שיתוף הפעולה עם משרד החינוך זה יצא לכל הורי הילדים בארץ בעברית ואנגלית

אדורה אלעיס:       לגבי הנושא של הנגשת מענים, צריכים לעשות הפרדה בין דברים רה-אקטיביים לדברים מניעתיים

אדורה אלעיס:  משרד החינוך, לקראת היציאה לחופש יצא באיגרת של החופש הגדול עם תכנים וחומרים לתלמידים

אדורה אלעיס:  מדובר באיגרת דיגיטאלית שמאגדת חומרים של פניה לעזרה ושיעורים לילדים

אדורה אלעיס:  הילדים קבלו שיעורים בכל נושא

פנינה תמנו: כמה הכנה יש להם בתוך בתי הספר לפני היציאה לחופש?     

אדורה אלעיס: לפני היציאה לחופשת הקיץ מחנכי הכיתות יושבים עם התלמידים ומדברים אתם על כל הקשת הרחבה של הסיכונים

פנינה תמנו: זו חובה או רשות? איזה גילאים?     

אדורה אלעיס: זו חובה

אדורה אלעיס:  יש את התוכנית שנקראת תוכנית הכוחות שבדרך, היא תוכנית של שפ"י, של השירות הפסיכולוגי הייעוצי

פנינה תמנו: הזמנו אותם, הם נמצאים?     

אדורה אלעיס: אני משפ"י, זה מה שאני מנסה להסביר

אדורה אלעיס:  אני נציגה של שפ"י, אני יושבת במטה וגם במטה הלאומי

אדורה אלעיס:  אנחנו עושים עבודה אל תוך המוקד וגם עבודה מניעתית בתוך משרד החינוך, כותבים מדיניות, מתווים את הנהלים ואת הנתונים שאנחנו מוציאים מ-105 אנחנו מתרגמים לשיעור

פנינה תמנו: אנחנו עוד לא שם

פנינה תמנו:  שאלתי כמה שיעורים ולמי?      

אדורה אלעיס: יש טווח, יש רצף של התנהגויות סיכוניות

אדורה אלעיס:  למשל זה נכנס בטווח של שתיית אלכוהול

פנינה תמנו: אתם עושים שיעור על אלכוהול, על סיכונים?     

אדורה אלעיס: נכון, מסבירים את הנושא של פניה לעזרה, לא להישאר לבד ואת הנושא של שעות פנאי

אדורה אלעיס:  מה שקורה, שכשהילדים משועממים ולא נמצאים במרחבים בטוחים, יכולים להיקלע לסיטואציות לא נעימות בתוך הרשת

פנינה תמנו: כמה שיעורים כל ילד או ילדה מקבלים?     

אדורה אלעיס: זה משתנה מבית ספר לבית ספר

פנינה תמנו: לכן שאלתי, האם כל התלמידים מקבלים? האם זה מכיתה א' עד כיתה יב'?     

אדורה אלעיס: התוכנית ספירלית והיא כוללת את כל שכבות הגיל ואת כל המגזרים

אדורה אלעיס:  זה אומר חמ"ד, חרדי, ערבי וגם יסודי, על יסודי וגם גנים

אדורה אלעיס:  אנחנו עובדים מול הורים, יש כל יום שני הרצאה להורים

פנינה תמנו: למה אני לא מקבלת? למה אני לא בקבוצת ההורים?     

אדורה אלעיס: זה הודעות להורים תחת  Eduparents, תבדקי אם את לא חסומה או שזה מגיע לספאם

פנינה תמנו: מזל שיש פה את מנהלת הוועדה

אדורה אלעיס: תוך כדי דיבור קיבלתי תזכורת כהורה, שיש היום הרצאה בנושא למה לשים לב וכיצד לחזק ילדים מתמודדי נפש לקראת הקיץ

אדורה אלעיס:  הזרקור היום הוא על ילדים עם צרכים מיוחדים

אדורה אלעיס:  כל פעם לוקחים קהילה מסוימת ונותנים להם מענים

אדורה אלעיס:  זה בערבית, בעברית וההרצאות ממשיכות אל תוך הקיץ

אדורה אלעיס:  גם כשאין בית ספר, הורי התלמידים מקבלים כלים כיצד להתמודד עם הילדים שלהם

פנינה תמנו: כמה קשר יש עם החינוך הבלתי פורמלי שתופס נפח בתקופת החופש הגדול?     

אדורה אלעיס: יש את מנהלי חברה ונוער שחולשים על 200,000 תלמידים שנכנסים במסגרות של סמינרים ומחנאות

אדורה אלעיס:  הם גם מקבלים הכשרות לפני הישיבה וגם בשוטף

אדורה אלעיס:  דיברתי עם הממונה שספרה לי שיש לה הכשרות למרחב בטוח, נותנים להם כלים כיצד להתמודד בהתנהגויות סיכוניות

אדורה אלעיס:  במשרד החינוך אנחנו מסתכלים על כל הרצף של התנהגות סיכונית משתיית אלכוהול, שוטטות בחופי הים, בכינרת

אדורה אלעיס:  יש מוקדים אדומים באילת

אדורה אלעיס:  אנחנו חולשים על כל המסגרות

פנינה תמנו:  מה קורה במוקד אדום כזה באילת?     

אדורה אלעיס: יש סיוע עם הרשות לביטחון קהילתי, הם נמצאים שם פיזית

אדורה אלעיס:  הם מגיעים ובונים תוכניות

אדורה אלעיס:  אני לא יכולה להגיד לך מה עושה כל רשות, אבל אני יודעת שמשרד החינוך באופן שוטף ולקראת היציאה לקיץ

אדורה אלעיס:  אני יודעת גם שכל מי שעובד במחנות הקיץ, זכר מעל גיל 18 צריך להראות תעודה של היעדר עבר פלילי של פגיעות מיניות

אדורה אלעיס:  העובדים, המדרכים, הטבחים, גם הורים שבאים לבשל במחנה קיץ אמור להביא תעודה היעדר עבר פלילי

אדורה אלעיס:  אנחנו נותנים מעטפת כוללת ונמצאים בקשר עם כל הגורמים הרלוונטיים

פנינה תמנו: מה עם חברת המתנ"סים, שהיא זרוע בתוך משרד החינוך?     

אדורה אלעיס: אני לא יודעת להגיד אבל אנחנו בקשר אתם, אני יכולה לברר

פנינה תמנו: אני מבקשת לברר כי חברת המתנ"סים תופסת חלק גדול, במיוחד שהם יושבים בקהילה

פנינה תמנו:  כל גורם שהוא בקהילה, שיש לו דלת פתוחה לילדים ונוער, אתם צריכים לדעת איך לשתף אתם פעולה, אני מבינה שהרבה פעמים זה ברמת התכנים והתוכן

אדורה אלעיס: אין לי אישית את המידע, אבל נדאג להעביר

פנינה תמנו: תודה רבה

פנינה תמנו:  מיחידת צור, רב כלאי אלון דריי, סגן מפקד יחידת צור-שב"ס, ברוך הבא

פנינה תמנו:  אני לא מצפה לפירוט מפעולות מבצעיות, אבל מה ניתן להביא מההיערכות שלכם לקראת החופש הגדול כי אנחנו רואים בכם גורם חשוב בהצלת הילדים, כאשר אתם נוגעים בפצצות המתקתקות

אלון דריי: כמו שאמרת, אנחנו יחידה מבצעית, יש לנו פעילות מול מפוקחי המין, לכן אני לא אוכל לפרט יותר מידי

אלון דריי:  אבל יכול לומר שתקופת החופש הגדול, כמו הרבה מופעים שהיחידה נותנת להם התייחסות ייחודית במהלך השנה כמו חגי פורים, חול המועד, חנוכה, מועדים שהפוטנציאל לפגיעה בקטינים עולה, לכן יש לנו תוכנית מבצעית סדורה גם במישור הגלוי, גם במישור הסמוי

פנינה תמנו: שהיא ייעודית לתקופות האלה?     

אלון דריי: כן, יש פקודת מבצע, עושים לזה היערכות לזה ואנחנו על זה במהלך הקיץ

אלון דריי:  מגבירים פעילות, יש התייחסות לאירועים מסוימים ברחבי הארץ, לא לכולם, מה שאנחנו יכולים והכול נקודתי למפוקחים שלנו

פנינה תמנו: זה בשיתוף פעולה עם המשטרות המקומיות?     

אלון דריי: ברור, תמיד

פנינה תמנו: ראש העיר, היה לך ממשק עם יחידת צור שמפקחים על עברייני מין?      

רפי סער: לא, אין לנו ממשק

אלון דריי: אנחנו לא עובדים עם גורמים אזרחים, אסור לנו

פנינה תמנו: רק עם המשטרה?      

רפי סער: אנחנו עובדים עם המשטרה בצמידות, עם השיטור הקהילתי

פנינה תמנו: כראש עיר אתה מדווח כמה עברייני מין יש לכם בעיר?     

רפי סער: לא, אנחנו לא מקבלים על זה דיווח, זה מסוג הדברים שראש עיר צריך לדעת, גם נתוני פשיעה אני מקבל באופן אישי ובצורה פחות גלויה, ממפקד המחוז, מפקד המרחב או מפקד התחנה

רפי סער:  מערפלים את זה כדי שלא יהיה שיבוש, אבל כדאי לדעת את תמונת המצב בכל עיר, לדעתי זה חשוב מאוד ובעיקר לדעת אם יש עברייני מין שנעצרו

פנינה תמנו: זה יכול לסייע לראשי הערים לנתב כוח אדם בצורה חכמה יותר מבחינת השיטור העירוני, אבטחה

רפי סער: יש משהו שצריך לשבור אותו, גם כשהתחילה הקורונה ביקשנו לדעת מי חולה בקורונה, גם זה, עד שסיפקו לנו את הנתונים לקח הרבה מאוד זמן

רפי סער:  צריך להבין שבסוף, ראשי הערים הם שותפים וכשותף צריך לקבל מידע בשקיפות, צריך לסמוך עלי

רפי סער:  הרי יש אצלי מידע אין סופי בהרבה נושאים רגישים

רפי סער:  אם רוצים להחתים אותי על טופס כלשהו של סודיות אני אחתום בשמחה

אלון דריי: אנחנו כפופים לחוק ויש אנשים ספציפיים שאנחנו מורשים למסור להם מידע

רפי סער: אלא אם כן יש סיבה אחרת

פנינה תמנו: כנראה שמסורתית הייתה התנגדות להעביר את זה

פנינה תמנו:  לא סתם ולא בכדי יחידת צור לא עובדים ישירות עם אזרחים

פנינה תמנו:  אנחנו כוועדה, זה יהיה חלק מהמסקנות, נבחן הצעת חוק שנותנת כלים לנבחרי ציבור

פנינה תמנו:  אתה לא רק שותף, אתה נבחר על ידי תושבי העיר להגן עליהם ולתת להם מוגנות, אנחנו נצטרך לבחון את זה

פנינה תמנו:  בסוף צריך להיזהר שלא ייפול מידע לידיים לא מתאימות, החשש מהזליגה ומהפוליטי קיים, יש חשש שלא ישתמשו בזה אחר כך נגד אנשים

פנינה תמנו:  אבל אפשר לעגן או לצמצם את הפרצה ולא למנוע הגנה

פנינה תמנו:  אני באמת מאמינה שאם ראשי ערים יראו שיש מיקוד מסוים בשכונה מסוימת או באזור מסוים, שיש שם יותר עברייני מין, אז ראש עיר יכול לקחת החלטה שהוא משקיע שם יותר כוח אדם

פנינה תמנו:  זה מאוד משמעותי

אלון דריי: בהקשר הזה, השיקול של החוק שלא לחשוף את עברייני המין, זה במדינת ישראל אגב כי יש מדינות שכן חושפים, זה יותר מעניינים של שיקום, לחוק יש פרק שלם שמתייחס לשיקום מונע

פנינה תמנו: יש לזה משקל

פנינה תמנו:  כמה שנים אתה בתפקיד?     

אלון דריי: שבע שנים

פנינה תמנו: האם לאורך שבע השנים האחרונות ראית שבמהלך החופשות, שאמרת ששם צריך לצאת יותר לפקודת מבצע, האם יש ניסיון של אותם מורשעים או אסירים לשעבר לנצל את הפרצה הזו שילדים יותר מסתובבים?      

אלון דריי: אני יכול לומר שזו תקופה של התעוררות מינית אצל אותם מפוקחים, מוצאים אותם בכל מיני מקומות שהם לא צריכים להיות, במקומות שבני נוער מסתובבים, שותים אלכוהול, מתערבבים וכו' ולכן אנחנו על זה

פנינה תמנו: כמה אתם בקשר עם 105?     

אלון דריי: אנחנו בקשר עם 105 ועם משטרת ישראל ומחלקת הסייבר, אתם בעיקר בנושא מודיעין, יש גם מפוקחים שהם מעבירים לנו מידע עליהם ואנחנו להם, אנחנו פועלים בשיתוף

פנינה תמנו: זה מאוד חשוב

פנינה תמנו:  תודה

פנינה תמנו:  יש נציג ממשטרת ישראל?     

אליעזר מזרחי: אני לא נציג של משטרת ישראל, אני ראש מנהלת שיטור עירוני ומועצתי במשרד לביטחון לאומי

דפנה כהן קדוש: כנראה שזו אני

דפנה כהן קדוש:  שמי דפנה כהן קדוש ואני קצינת חקירות רשת במוקד 105

פנינה תמנו: את גם יושבת במוקד 105?     

דפנה כהן קדוש: אני יושבת פיזית במוקד 105

פנינה תמנו: אני מוטרדת, כל הנציגים של 105 הגיעו, כאילו הכול מתמקד רק בעבירות ברשת? השיטור העירוני מייצג את משרד הביטחון?       

אליעזר מזרחי: אני שיטור לאומי, משרד לביטחון לאומי, הבט"ל, זה שילוב של פקחים מהרשויות המקומיות לצד שוטרים של משטרת ישראל, פועל יוצא של מה שתיאר קודם ראש עיריית כפר סבא

אליעזר מזרחי:  כוח משולב של שוטרים ופקחים שמתוקף תפקידו ואחריותו מבצע אכיפה בנושא עבירות איכות חיים במרחב הציבורי

פנינה תמנו: אז אתם ממש נמצאים שם כל העת

פנינה תמנו:  תכף נגיע אליך

פנינה תמנו:  נשמע קודם את השוטרת דפנה כהן קדוש

דפנה כהן קדוש: אנחנו עובדים כל הזמן בשיתוף פעולה צמוד עם חברותי ד"ר נאוה ואדורה היקרות

דפנה כהן קדוש:  למי שאינו מכיר את מבנה 105, מוקד 105 מורכב מחוקרי רשת שהם שוטרים שעוברים הכשרה ייעודית בתחום החקירות, הם חוקרים לכל דבר וכמובן מקבלים הכשרות נוספות בתחומים הרגישים של עולמות הטיפול בילדים והפגיעה ברשת

דפנה כהן קדוש:      לצדנו, כתף אל כתף יושבים האזרחים היקרים שלנו, נציגי דסק שותפויות, שמורכבים מנציגות של משרד החינוך ומערך השפ"י

דפנה כהן קדוש:  יש עו"סיות לחוק הנוער, נציגת משרד הבריאות ונציגי משרד המשפטים שלא יושבים אתנו פיזית אבל הם בפרקליטות הסייבר

דפנה כהן קדוש:       כשאנחנו מקבלים פניה מקטינים, זה יכול להיות קטינים נפגעים, זה יכול להיות מהורים לנפגעים, מנשות חינוך, עדים ברשת, בעצם כלל הציבור

דפנה כהן קדוש:  הטלפון שלנו הוא 105- - -     

פנינה תמנו: נניח ילדה שמישהו מטריד אותה ברשת אבל היא מכירה אותו גם במציאות והוא מאיים עליה שיפגע בה היום בערב בפארק

פנינה תמנו:  הם פונים אליכם, מה קורה?      

דפנה כהן קדוש: ברגע שנודע למשטרת ישראל אודות עבירה, אנחנו כמשטרה מחויבים לטפל בזה, בין אם זה ברשת ובין אם זה לא ברשת, גם המרחב הפיזי, הילדה הזאת מקבלת טיפול

דפנה כהן קדוש:  אנחנו נותנים את הטיפול המטרתי בפן הפלילי ואם צריך לתת מעטפת רווחתית טיפולית רגשית, זה הדסק

פנינה תמנו: כמה יוצא במציאות שאת מקפיצה ניידת או את השיטור העירוני

דפנה כהן קדוש: המון

דפנה כהן קדוש:  אני אעשה הפרדה, יש אירועי חירום שבדרך כלל הם אירועים אובדניים, שאנחנו מאתרים פוסטים אובדניים ברשת

פנינה תמנו: זו קטגוריה אחת שאנחנו פחות עוסקים בזה כרגע

פנינה תמנו:  מתמודדי הנפש זה נושא מאוד חשוב

דפנה כהן קדוש: במצב כזה שאנחנו יודעים לזהות את הקטין עם כל האמצעים שעומדים לרשותנו, אם צריך מקפיצים ניידת

דפנה כהן קדוש:  במידה ואנחנו מקבלים אירוע כמו הילדה הזו שנפגעה ברשת, אם היא מכירה את אותו חשוד במרחב הפיזי ואנחנו חוששים לשלומה, מעצם העובדה שאנחנו מבינים שיש חתירה למגע, הדבר הזה לא מחכה, אנחנו מקפיצים במיידי כוחות לשטח

דפנה כהן קדוש:  יש לנו את היכולת, אנחנו עובדים עם אפליקציות ברשת, עם אפליקציות בין לאומיות, אנחנו עובדים באמצעות צווים ויודעים לזהות חשודים, בין אם אלה פרופילים פיקטיביים, בין עם מספרי טלפון ולהגיע לזהות אותו חשוד

פנינה תמנו: יש להם תמיד יכולת לסגור את האינסטגרם לקבוצת חברים, יש לכם אפשרות גם לזה?      

דפנה כהן קדוש: זה לא כל כך מדויק, חייבים להבין שהאפליקציות האלה לא עובדות עם המשטרה ולא עם אף משטרה בעולם

דפנה כהן קדוש:  בגדול הן יכולות לעשות מה שהן רוצות ומוצאות לנכון

דפנה כהן קדוש:  הן עובדות אתנו בשיתוף פעולה כשצריך וכמעט לכל האפליקציות יש אג'נדה לשמור על המרחב עבור הקטינים ברשת

דפנה כהן קדוש:  אבל לעשות פיזית פעולות יזומות, משטרת ישראל לא יכולה למחוק תמונות מהרשת, לא להוריד סרטונים - - -       

פנינה תמנו: זה ברור, יש את המרחב הפרטי ואת ההגנה על פרטיות של כל אזרח ואזרחית וגם ילדים

פנינה תמנו:  אני שואלת אחרת, האם אתם יכולים לעשות כל פעולה שאני כאזרחית יכולה לעשות או שאתם יכולים עוד פעולות ללא צו שופט שאני לא יכולה לעשות?     

דפנה כהן קדוש: אני יכולה לפנות לאפליקציות כדי לקבל נתונים אודות חשודים מאפליקציות אם זה מוגדר במסגרת סל האירועים שמוגדרים כאירועי חירום, האפליקציות ייתנו לי סיוע

פנינה תמנו: הם נותנים?     

דפנה כהן קדוש: הם נותנים

פנינה תמנו: יש לכם קשר ישיר אתם?     

דפנה כהן קדוש: יש לנו קשר אתם, לא טלפוני, אבל אנחנו עושים אתם פניות חירום דרך ממשקים וירטואליים שיש לנו אתם ואנחנו מגיעים אליהם

דפנה כהן קדוש:  לדוגמה אם מצריכים ממני הוצאת צו אז זה לוקח מעט זמן, אני מגיעה לבית משפט, אני צריכה להסביר, להוציא צו, להחתים שופט ואז זה עובר לאפליקציה

פנינה תמנו: איך אתם נערכים אחרת לקראת החופש הגדול?     

דפנה כהן קדוש: כמוקד 105, אנחנו עובדים באותה אינטנסיביות, באותה רגישות, כמו כל יום בשנה

דפנה כהן קדוש:  אין שינוי אצלי במוקד לקראת החופש

דפנה כהן קדוש:  אם אצטרך לעבות משמרות צוהריים או אחר הצוהריים, אני יכולה לעשות את זה

דפנה כהן קדוש:  מבחינת המערך, המערך מאויש בשלוש משמרות, בוקר, צוהריים ולילה, כך שכל העמדות תפוסות, יש לנו גם מערך מתנדבים שיושב אצלנו במוקד ומקבל שיחות טלפוניות, מסייע לנו ועושה עבודת קודש בקבלת האירועים ובסיווגם

דפנה כהן קדוש:  כל המשך העבודה של חוקר הרשת, של הזיהוי, מעבר על צילומי מסך, מעבר על נתונים

דפנה כהן קדוש:  כל המעבר נעשה על ידי חוקרי רשת

פנינה תמנו: אני בטוחה שזה בא ממקום טוב, אבל לומר שזו אותה דריכות כמו כל השנה, זה קצת לקוי, כי בסוף יש יותר אירועים בחופש הגדול ומי שמכחיש את זה, לא חי את המציאות של הילדים

פנינה תמנו:  הם נמצאים יותר שעות בחוץ, הם יותר מסתובבים

רותי מאירי: הם גם יותר זמן בבית לבד

רותי מאירי:   עם אחים לבד, בני דודים לבד

פנינה תמנו: את מהמועצה לשלום הילד?     

רותי מאירי: אני מאמונה, מתנועת האישה הדתית

רותי מאירי:  אבל יש לנו מרכזי טיפול ורוב הפניות עוסקות - - -      

פנינה תמנו: השאלה אם אפשר לומר עולם כמנהגו נוהג ואנחנו נוהגים עם כל השגרה שלנו וההיערכות והדריכות שלנו, תשבו ותחשבו מה בכל זאת אפשר לעשות

פנינה תמנו:  כי בסוף יהיו לכם יותר אירועים

פנינה תמנו:  אני לא יודעת איך הרשת מתנהגת, קטונתי, יש דברים שאני פחות יודעת איך הם יבואו לידי ביטוי

פנינה תמנו:  אבל אני חושבת שזה כן יבוא לידי ביטוי כי כל דבר הם מעלים

פנינה תמנו:  אם יש יותר אירועים הם יעלו את זה יותר לרשת

פנינה תמנו:  חרמות היום עושים ברשת

פנינה תמנו:  הם מעבירים מסרים ברשת, מתחילים אחד עם השני, הכול הם מעבירים ברשת, זו המסקנה שלי

נאוה אביגדור כהן: הם משתפים מצוקות קשות ברשת באופן מאוד משמעותי

נאוה אביגדור כהן:  לפעמים זה גם קל יותר כי הם יכולים לעשות את זה באופן אנונימי

נאוה אביגדור כהן:  הם יכולים לשתף במצוקות קשות שאולי הם לא יכולים להוציא למישהו שמכיר אותם וברשת הם עושים את זה באופן אנונימי

פנינה תמנו: תודה

פנינה תמנו:  ליאור מזרחי, שיטור עירוני, המשרד לביטחון לאומי

אליעזר מזרחי: צוהריים טובים

אליעזר מזרחי:  כפועל יוצא למה שעלה פה בדיון אנחנו אחת מזרועות האכיפה

אליעזר מזרחי:  השיטור העירוני זו תוכנית שיצאה לדרך בשנת 2011

פנינה תמנו: ה-אחת, במקרה של החופש הגדול אתם ה-זרוע המשמעותית, עברתי את כולם כדי להגיע אליך

אליעזר מזרחי: אני רואה בזה מחמאה

אליעזר מזרחי:  התוכנית פועלת נכון להיום ב-89 רשויות, היחידה הצפונית ביותר שלנו היא קריית שמונה והדרומית היא אילת

אליעזר מזרחי:  ברוב הישובים הגדולים המרכזיים במדינת ישראל, כוח משולב, שוטרים לצד פקחים - - -       

פנינה תמנו: ב-20 הגדולות אתם שם?     

אליעזר מזרחי: לא בכולן

אליעזר מזרחי:  אני מניח שבשנים הקרובות נהיה בכולן, אולי לא בכל ה-20 הגדולות אבל ברוב הישובים המרכזיים

אליעזר מזרחי:  אני מזכיר שתנאי הסף הוא 16,000 תושבים ומעלה ובמגזר הלא יהודי 10,000 ומעלה

אליעזר מזרחי:  כך שיש עוד 52 רשויות אופציונאליות להצטרפות לתוכנית

אליעזר מזרחי:  כוח משולב, שוטרים לצד פקחים, תוקף תפקידם, תוקף סמכותם

פנינה תמנו: עיר בגודל של פתח תקווה?     

אליעזר מזרחי: 20 שוטרים לצד 20 פקחים

אליעזר מזרחי:  הסד"כ השלם של היחידה מונה 20 שוטרים לצד 20 פקחים, אבל חשוב לומר שהכוח הזה הוא כוח תוספתי, הוא לא במקום

פנינה תמנו: כמה יש בכל משמרת?     

אליעזר מזרחי: הייחודיות של הכוח הוא שהוא יודע לפועל על בסיס שעון חיים

אליעזר מזרחי:  להבדיל מיחידות הסיור השגרתיות של משטרת ישראל, בהם הכוח מופעל 24/7, הכוח הזה שבנוי משוטרים לצד פקחים יודע למקד את הפעילות שלו על בסיס שעון החיים המקומי

אליעזר מזרחי:  זה מתקשר לוועדה שלשמה התכנסנו משום שכלל שיש מידע שהצטבר מצד משטרת ישראל ומצד הרשות המקומית בדבר תא שטח מסוים, אפרופו חופש גדול, אזור מסוים, פארק מסוים שבו יש בעיות, בו אנחנו מבקשים להגדיל את הנראות והבולטות, הכוח יודע למקד את עצמו

פנינה תמנו: ממקום רך, שמדבר ילדים? יש שיתופי פעולה למשל עם ארגוני החברה האזרחית, ארגונים בלתי פורמאליים כמו הניידות של על"ם?     

אליעזר מזרחי: גם האוטובוס של מה שהיה בזמנו עיר ללא אלימות, מדריכי מוגנות וכאלה

אליעזר מזרחי:  אני מזכיר גברתי שמדובר פה על כוח אכיפה

אליעזר מזרחי:  לעניין רך או לא רך, זה לא - - -     

פנינה תמנו: כוח אכיפה צריך להיות מניע

אליעזר מזרחי: בהחלט וזה עוד אחד מהיתרונות הגדולים של הכוח הזה, שהוא יודע לשלב כוחות

פנינה תמנו: מה התפקיד שלך?     

אליעזר מזרחי: ראש מנהלת שיטור עירוני ומועצתי

פנינה תמנו: אתה המדיניות?     

אליעזר מזרחי: אנחנו הרגולציה של התוכנית ברמה הלאומית

פנינה תמנו: אני רוצה שלא תחשבו שאתה רק אכיפה

פנינה תמנו:  לכוח השיטור העירוני יש כוח עוד לפני שנכנסת משטרה לתמונה

פנינה תמנו:  לא צריך להגיע לקצה, עם ילדים או בפארקים שיש שם חיכוך גבוה

פנינה תמנו:  להפך, זה צריך להיות מקום רך שנעזר בגורמים אזרחיים

אליעזר מזרחי:  פועל יוצא לדבריי הוא שהיחידות הללו שפרושות ברחבי הארץ יודעות לשתף פעולה, גם עם סיירות הורים, גם עם גופים כאלה ואחרים

פנינה תמנו: כמה סיירות הורים יש שעובדים אתכם?     

אליעזר מזרחי: בכל אחת מהערים בהן מופעלת התוכנית יש סיירת הורים

אליעזר מזרחי:  אני יודע שיש הרבה יותר

פנינה תמנו: עשיתם מפגש לקראת החופש הגדול?     

אליעזר מזרחי: בהחלט

אליעזר מזרחי:  זה קורה במסגרת מנגנוני הניהול של התוכנית

אליעזר מזרחי:  התוכנית שלנו סדורה, היא פועלת על בסיס חוק, פועלת על פי תפיסת הפעלה

אליעזר מזרחי:  במסגרת תפיסת ההפעלה יש מנגנוני ניהול, התכנסות של מועצת אכיפה ברשות ראשי הערים לצד מפקדי התחנות, יחד עם גורמים נוספים, ביניהם אותם גורמים שציינת קודם

פנינה תמנו: יש לך תוכנית כתובה לחופש הגדול?     

אליעזר מזרחי: לא לי, אלא לכל אחת מהיחידות

פנינה תמנו: אני רוצה שאתה תשלח לנו תוכנית לוועדה, שכוללת את כל מה שאמרת, אני לא יודעת איך זה עובד בהיררכיה, אבל אם אתה המדיניות, היא לא חייבת להיות תוכנית גדולה, אבל לגבי החופש הגדול, סיירת הורים, שיטור עירוני שלא יהיה רק במקום של אכיפה אלא מקום מניעתי, לראות מי הגורמים שאתה יכול לשתף אתם פעולה, תנועות נוער, מתנדבים, על"ם ועוד

אליעזר מזרחי: בסדר גמור

אליעזר מזרחי:  חשוב שתדעי שמבחינה חוקית, הכוח הזה בנוי משוטרים לצד פקחים, כך זה נקבע בחוק במסגרת החוק ל- - - אכיפה, שמי שאמון על ההפעלה המבצעית של היחידות - - -      

פנינה תמנו: חייב להיות תמיד פקח לצד שוטר?     

אליעזר מזרחי: לא בהכרח, יש שלוש ורסיות להפעלה

אליעזר מזרחי:  יש שוטר לצד שוטר, שוטר לצד פקח - - -      

פנינה תמנו: אני מדברת אתך על הרף, כאחת שנלחמת נגד אלימות שוטרים, אני נגד פיקוח יתר, זה יכול לסבך את הילדים ויכול לעשות להם תהליך של עברייניזציה

פנינה תמנו:  אם ילד רואה כל היום סביבו שוטרים, הוא חושב שהוא עבריין, זו לא המטרה שלי

פנינה תמנו:  המטרה שלי להיות במקום הרך, לדעת לדבר עם הילדים כשרואים שיש יותר מידי אלכוהול, או מקומות שהם מועדים לפורענות, קח את זה למקום שאתה חושב לנכון ואני אשמח שתוך תוך שבוע אקבל תוכנית כזו כתובה

אליעזר מזרחי: נעשה את זה בשמחה

פנינה תמנו: תודה

פנינה תמנו:  אדוני ראש העיר, תודה שהמתנת בסבלנות, אשמח לשמוע את התכונית שהצעת

פנינה תמנו:  גילוי נאות, בזכות היועץ שלי לשעבר ליאל נחשפתי לתוכנית שאתם מריצים בכפר סבא וזה היה נראה לי מגניב ביותר

רפי סער: צוהריים טובים לכל מי שנמצא כאן וכמובן לידידת העיר כפר סבא, חברת הכנסת פנינה תמנו

רפי סער:  אני מודה לך שהזמנת אותי לכאן, הוועדה חשובה מאוד, לסיעור המוחין שיש כאן, החשיבה ואני אתאר את מה שקורה בכפר סבא, יחד עם יעל שרר חברתי, תושבת כפר סבא, עם פרויקט מאוד מיוחד

פנינה תמנו: יעל, מדליקת המשואה, חברת כבוד פה בוועדה

רפי סער: הגענו לכנסת ישראל כדי להדגיש שמוגנות אישית היא צו השעה

רפי סער:  אני מסכים עם מה שנאמר על ידי יושבת הראש שמוכנות בחופש הגדול דורשת טקטיקה אחרת, היערכות מבעוד מועד ויצירת תוכנית לא בדקה האחרונה כי ה-30 ביוני מגיע וגם ה-20 ביוני הגיע, כמו שה-1 בספטמבר מגיע בסוף

רפי סער:  החופש הגדול ממקד את רוב הבעיות אבל זה גם במהלך כל השנה

רפי סער:       בישראל מתרחשות מאות תקיפות מיניות כלפי נשים בכל יום ולצערנו מצטרפים גם הרבה ילדים למעגל

רפי סער:  זה תמיד קורה במקומות שאף אחד לא שומע ולא יודע

רפי סער:  למרות שיש כאן עבודה מדהימה בוועדה, תמיד אפשר לעשות עוד ואני שמח על הנחישות והאסרטיביות, בעיקר בקביעת זמנים ותוכניות עבודה, כי ככה זה עובד

רפי סער:       השלטון המקומי בסופו של דבר הוא הזרוע שמבצעת את כל הפעילות הלכה למעשה כי אנחנו נמצאים בתוך הממשק מול התושבים ומול הילדים

רפי סער:  ראשי הערים, בעיקר בקדנציה האחרונה, בקורונה, הוכיחו את עצמם והבנו שכל שהשלטון המקומי חזק יותר, הוא עצמאי יותר וניתן להגיע לפעולות אפקטיביות

פנינה תמנו: שלום לחבר הכנסת סגלוביץ

רפי סער: ברוך הבא

רפי סער:  יעל הקימה פיילוט ענק בכפר סבא של עיר מוגנת

רפי סער:  הפיילוט בכפר סבא מתאר את רוב הפעולות שמתבצעות בעיר כפר סבא

רפי סער:  יעל לקחה שורה של נושאים, פירטה לתוכנית עבודה וכך הגדרנו אותה כעיר מוגנת ואנחנו מריצים את הפיילוט בשלטון המקומי

פנינה תמנו: מה אומרת התוכנית?     

רפי סער: אשמח שיעל תפרט על זה

יעל שרר: אני יעל שרר, אני מנהלת את הלובי למלחמה באלימות מינית

יעל שרר:  המסע לעיר מוגנת זה פרויקט חדש שלנו בארגון

יעל שרר:  אנחנו מבינים ומבינות שכשאזרח יוצא מהבית הוא נמצא לא רק במדינה אלא גם בעיר שלו ולעיר ולראש העיר יש המון השפעה על החיים שלנו

יעל שרר:  על החינוך, על הרווחה, על אם יהיה פנס רחוב ויהיה אור בלילה או לא

פנינה תמנו: זה משמעותי, הסיפור של הפנס בלילה מאוד משמעותי

רפי סער: בכפר סבא החלפנו כבר שליש עיר ללדים, אפשר להסתובב בשעות הערב והלילה והעיר כמו אור יום

פנינה תמנו: גם בשכונות הפחות - - -      

רפי סער: גם בהם

רפי סער:  התחלנו ביוספטל

פנינה תמנו: יישר כוח

יעל שרר: איגדנו נושאים שראשי ערים יכולים להשפיע בהם ברמה המקומית והם נותנים הרבה יותר מוגנות לאזרחים, דבר כמו  מוקד עירוני מיודע שיודע איך לענות בטלפון למי שמתקשרים במצוקה, הכשרה של שוטרי סיור, מד"א ושל שיטור עירוני וסיירות הורים

פנינה תמנו: לגבי סיירת הורים, הם תחת הפרויקט שהלכתם עליו, אתם שמים על זה במוקד ונכנסים לחופש הגדול במוכנות גדולה

פנינה תמנו:  מה קורה עם השיטור העירוני וסיירת ההורים?     

יעל שרר: יקבלו את כל המידע לאן להפנות ברשות, איפה החדר האקוטי הקרוב, איפה מרכז הגנה לילדים הקרוב

יעל שרר:  מה עושים עם מי שהיה חשד לסמי אונס, תקיפות בין ילדים

פנינה תמנו: זו מודעות

פנינה תמנו:  מה מעבר לזה? מה בפארקים?     

יעל שרר: כל עיר תעשה לעצמה, אני אגיד מה עושים עוד, הרחבת מרכזי הטיפול העירוניים ואיוש של כל התפקידים שמשרד הרווחה תקצב כבר, זה לא קורה בכל הרשויות, לאט לאט

יעל שרר:  הכנסה של תכני חובה לתוך מערכת החינוך ולפני היציאה לחופש להדריך את התלמידים מה אנחנו עושים ואיך

יעל שרר:  הגברה של מודעות לכל האמצעים הקרובים בעיר

יעל שרר:  איפה מרכזי הטיפול, לאן פונים, מה השירותים שניתנים באזור, מרכז ההגנה, הורים הרבה פעמים לא יודעים איפה החדר האקוטי ואיפה אפשר לקבל טיפול רפואי אם חלילה קרה משהו

יעל שרר:  פעילות של שגרירים, תנועות נוער, מתנ"סים, כל החיבורים

פנינה תמנו: הגברת פעילות

רפי סער: כל תנועות הנוער בעסק

רפי סער:  יש הרבה פעילות של אגף קהילה וצעירים בכפר סבא

רפי סער:  יש פעילות סביב השעון, עד אמצע הלילה

רפי סער:  בתוך כל העניין הזה שותפים ההורים, סיירות הורים, המון תהליכים של מודעות, חיבורים ושיתופי פעולה     

יעל שרר: גם קבוצות ספורט, שזה מאוד חשוב, לילדים ולמבוגרים

יעל שרר:  יש קבוצות ספורט של מבוגרים שמשחקים כדורגל או כדורעף

יעל שרר:  הם גם שגרירים

יעל שרר:  הגברת המודעות גם בבתי אבות, שזה נושא לא מדובר, תקיפה של קשישים וקשישות

יעל שרר:  איך אנחנו שומרים לא רק על הילדים שלנו אלא גם על ההורים שלנו והתקנה של תאורת רחוב, שבכפר סבא כבר התחיל בהיקף מאוד גדול

פנינה תמנו: אז יש לנו הגברת התאורה, זה משמעותי, עברייני מין נמשכים למקומות חשוכים

פנינה תמנו:  כולן מכירות את ההרגשה שיש כשעוברים בסמטה חשוכה, שואלות את עצמנו למה אין פה אור

רפי סער: כפר סבא מוארת מאוד

רפי סער:  יש רחובות שהאור שם כמו אור יום

פנינה תמנו: הגברת פעילות, הגברת נוכחות של אנשי המקצוע והסברה

יעל שרר: התחלנו בכפר סבא

יעל שרר:  העיר השנייה שיצאנו אתה לדרך היא מעלות תרשיחא ויש עוד ערים נוספות בקנה

פנינה תמנו: תודה ויישר כוח

פנינה תמנו:  אולי צריך לעשות שיתוף פעולה עם הלובי למלחמה באלימות מינית ולראות איך אפשר עוד בחופש הזה להביא את זה לעוד רשויות, זה צריך להיכנס לעוד רשויות כי זה נותן מעטפת הוליסטית של הרבה דברים פיזיים ונפשיים

פנינה תמנו:  המועצה לשלום הילד בבקשה

אפרת פילזר ביזמן: אנחנו מזהים אתגרים בחופש הגדול בזה שאין מסגרת קבועה, אין דמות חינוכית קבועה, אין מחנכת או מחנך, אין יועצת

אפרת פילזר ביזמן:  גם אם יש בית ספר של החופש הגדול הרבה פעמים אלה דמויות משתנות

אפרת פילזר ביזמן:  מה שאנחנו מכירים מהליכי שיתוף נוער שרוצים לדבר על משהו רגיש, הם מעדיפים דמות מוכרת

אפרת פילזר ביזמן:  נכון שיש את הפניה האנונימית אבל זה לא אותו דבר כמו שמדברים עם דמות מוכרת וחושב לייצר את אותה דמות מוכרת

אפרת פילזר ביזמן:  אז  קודם כל תודה על העלאת המודעות בדיון הזה ואנחנו מאוד מתרשמים מהתוכנית לעיר מוגנת

אפרת פילזר ביזמן:  נדמה לי ששם יש את המפתח לשיתוף פעולה בין הרשויות המקומיות עם גורמים אחרים

פנינה תמנו: את אומרת שהתוכנית הזאת פורצת דרך או שמהבדיקה שלכם יש עוד תוכניות?     

אפרת פילזר ביזמן: אני אומרת שזה נראה לנו המפתח

אפרת פילזר ביזמן:  אם מדברים על דמות של שוטר קהילתי והוא נמצא שוב ושוב באותן פעילויות שיוזמת העירייה, באותם מקומות שבהם בני הנוער נמצאים, אז הוא הופך להיות דמות מוכרת

אפרת פילזר ביזמן:  הוא הופך להיות פרצות מוכר, יכול להיות שמכירים אותו בשם הפרטי וזה היתרון שלו

אפרת פילזר ביזמן:  לא רק באכיפה

פנינה תמנו: אלה המקומות הרכים יותר של המניעה

אפרת פילזר ביזמן: נכון, פשוט להיות כתובת

פנינה תמנו: זה לא תפקיד השוטר, אבל יכול להיות שהם יהיו כתובת בדברים מסוימים כאשר זה מגיע לאיומים או אלימות, אבל אלה לא הדמויות שהייתי רוצה שיהיו הכתובת של הילדים

אפרת פילזר ביזמן: התכוונתי לומר שיש יתרון להפוך להיות פרצוף מוכר

פנינה תמנו: כמו שבמשטרה יש את המש"קים הקהילתיים, מש"ק טוב מציל חיים

פנינה תמנו:  ילדים מתקשרים אליהם, מדברים אתם, הם עוזרים להם וזה לוקח אותם למקום אחר

אפרת פילזר ביזמן: אנחנו מקווים שבכל אותן פעילויות מאוד מבורכות של פעילויות שעושות הרשויות המקומיות אחר הצוהריים או בבוקר, שיהיו אותם דמויות מוכרות שיהפכו להיות פנים מוכרים

פנינה תמנו: מה הנתונים שיש לכם?     

אפרת פילזר ביזמן: אין לי כרגע נתונים, אבל אוכל לבדוק ולהעביר לוועדה

פנינה תמנו: את מדברת על היעדר דמות מוכרת שנוח לדבר אתה והיא לא ההורים או המשפחה

אפרת פילזר ביזמן: אזכיר עוד שני דברים, יש גם מקומות עבודה שנמצאים בהם בני נוער ויש גם פעילויות ספורט כמו בריכה וים

פנינה תמנו: מי הכתובת, מעבר ל-105, לילד שהלך לעבודה?     

אפרת פילזר ביזמן: בכל מקום עבודה צריך להיות אחראי להטרדות מיניות

פנינה תמנו: אנחנו לא יכולים לבנות על זה

פנינה תמנו:  האם יש כתובת לילד כזה שעושה גוגל? אולי דווקא כן 105?     

אפרת פילזר ביזמן: אנחנו צריכים לייצר כמה שיותר גורמים שאותו נער יכול לפנות אליהם

אפרת פילזר ביזמן:  גם במקומות עבודה, גם בקייטנות או קאנטרי ופעילויות ספורט, שיהיה גורם שיסתובב

אפרת פילזר ביזמן:  אותם אחראי מוגנות מינית יכולים להיות כתובת למי שחווה חלילה הטרדה מינית, הם יכולים להיות פנים מוכרות וצריך לחזק את הקשרים האלה

הדס דולב: שמי הדס דולב ממטה טראומה של עמותת על"ם שתחת זה אני מנהלת את הנושא של הפגיעות מיניות בתוך העמותה

הדס דולב:  אני אדבר בשני כובעים, יש גם את המקום של המרחב הבטוח, שזה בדיוק אותם אזורים שהילדים מסתובבים בהם בחוץ ונמצאים לאורך כל הזמן במקומות שיכולות להיות בהם פגיעות, לא רק מאדם זר בסמטה, אלא הרבה יותר אחד מהשני

הדס דולב:  אחד הדברים שאנחנו מכשירים גם את העובדים וגם את המתנדבים שלנו, זה לדעת לזהות איך מתנהלים בסיטואציה הזו, איך להתנהל עם אותן התנהגויות פוגעניות של הנערים

פנינה תמנו: איפה אתם פוגשים את הילדים?     

הדס דולב: ב-02:00 בלילה ברחוב

פנינה תמנו: כמה עובדים יש לכם?     

הדס דולב: יש ניידות שפרושות בכל הארץ

הדס דולב:  בנוסף לזה פרויקטים בקיץ בירדנית בכינרת

הדס דולב:  כל שנה יש ניידת שעולה לשם ועושה שבוע שלם

פנינה תמנו: יש באילת?     

הדס דולב: בשנים האחרונות לא, כי העיר לקחה את זה על עצמה

פנינה תמנו: יש להם ניידת?     

הדס דולב: לא ניידת אבל יש להם פעילות של העיר עצמה

הדס דולב:  ברגע שבתוך העיר לוקחים את זה ונותנים את המענה בתוך העיר אז אנחנו יוצאים

הדס דולב:  אנחנו מחפשים את המקומות בהם אין ולא מגיעים אליהם

הדס דולב:  ברגע שאנחנו רואים שיש שיתוף פעולה כמו שתיארתם את הדבר המדהים שקורה בתוך העיר כפר סבא, ברגע שיש מענה בתוך העיר, אז אנחנו הולכים הצדה ומחפשים את המקומות שאין שם

פנינה תמנו: על"ם יצאו מהמשבר הכלכלי?     

הדס דולב: על"ם בתהליכים טובים של התקדמות

פנינה תמנו: ברוך השם, אנחנו מעריצי על"ם

פנינה תמנו:  כמה ניידות יש?     

הדס דולב: אני לא יודעת להגיד לך מספר

פנינה תמנו: את לא יכולה להגיד לי דבר כזה

פנינה תמנו:  את מייצגת את הארגון

פנינה תמנו:  בערך?     

הדס דולב: ברוב הערים, מהצפון עד הדרום יש בסביבות 14, 15 ניידות שנמצאות בשבוע שלם

הדס דולב:  זה אומר שאם הם נמצאים בירושלים, אז כל יום הם בזירה אחרת

פנינה תמנו: מה אתם עושים? מחלקים להם קפה? מדברים אתם?     

הדס דולב: קודם כל יושבים עם מנה חמה, תה ועוגיות

הדס דולב:  אבל מעבר לזה אנחנו מוציאים איתורים

הדס דולב:  יש את הנקודה הספציפית בה הניידת נמצאת ויש נערים שמגיעים אליה ובתוך כל צוות כזה של ניידת צוות איתור שמתחיל להסתובב בעיר, שמגיע גם לאזורים בהם אנחנו לא מתמקדים

פנינה תמנו: רובם מתנדבים?     

הדס דולב: רובם מתנדבים

פנינה תמנו: אני רוצה לומר תודה למתנדבות ולמתנדבים שלכם

הדס דולב: הם מדהימים

הדס דולב:  בכל צוות כזה יש רכז וחמישה, ששה מתנדבים

פנינה תמנו: יש משהו שאת חושבת שחסר והיית רוצה להעלות בפני הגורמים?     

הדס דולב: אני רוצה להתייחס לנושא של ה-1 בספטמבר

הדס דולב:  אני רוצה לשים את הפוקוס על זה, בתוך על"ם אנחנו מדברים גם במרחב הפתוח וגם בתוך מרכזי טיפול שעובדים תחת משרד הרווחה

הדס דולב:  אני רואה עלייה מאוד גבוהה הרבה פעמים בפניות אחרי הקיץ לאותם פגיעות בתוך הבית

הדס דולב:  אנחנו אוטומטית בורחים לרחוב

פנינה תמנו: אני ממליצה להעלות את הדברים האלה בכתב להעביר לאלי דלאל, יושב-ראש הוועדה לזכויות הילד, שעושה דיונים מדהימים

הדס דולב: אנחנו רואים עלייה בקיץ באופן משמעותי

הדס דולב:  בקיץ הילדים נמצאים בבית - - -      

פנינה תמנו: ואחרי זה הם מדווחים, אחרי שהם חוזרים למסגרות

הדס דולב: אני רוצה שהצוות החינוכי ידע איך לקבל את זה

הדס דולב:  אמרת משהו כל כך משמעותי, המקום הזה, שכשהם מתחילים את שנת הלימודים, שתהיה הידיעה של לעצור רגע ולשאול, לא רק לחשוב על הברור מאליו שכולם ברחוב

הדס דולב:  אנחנו רואים הרבה מאוד פגיעות בתוך הבית כי אחים נמצאים הרבה זמן ביחד, שולחים את הילד לבן דוד למשך שבועיים שלושה ובזה הרבה יותר קשה לנו לדעת

פנינה תמנו: תודה לך ותודה על הפעילות שלכם

פנינה תמנו:  חבר הכנסת סגלוביץ, בבקשה

יואב סגלוביץ': תודה רבה לכל מי שהגיע ותודה על הדיון הזה

יואב סגלוביץ':  כמה נקודות לגבי הקיץ, לגבי הנושא של פגיעות מיניות, אז קודם כל הבית יותר מסוכן בקיץ, משמעות העניין שהרבה ילדים שנמצאים במסגרות, נמצאים עכשיו לא במסגרות, הולכים לבריכות ולכל מיני מקומות וצריך להגביר שם את המודעות של ההורים

יואב סגלוביץ':  זה היום יום של כולם וגם הבית, כמה שזה נשמע נורא, הפך למקום שיכול להיות מסוכן, שהרבה מאוד עבירות נעשות בקטינים

יואב סגלוביץ':       דבר שני זה לגבי מוקדים, יש פרויקטים מאוד יפים בחלק מהמקומות בארץ

יואב סגלוביץ':  יש הרבה בני נוער וצעירים ואני לא יודע אם אמרו את זה שהיום, חלק מהבילויים של הצעירים והצעירות הם בחו"ל

יואב סגלוביץ':  השאלה מה קורה בנתב"ג? האם יש הסברה למי שיוצא? בקיץ יש פיקים ויש באזז של קבוצות גדולות של בני נוער שיוצאים לחו"ל

יואב סגלוביץ':  למיטב הבנתי לא עושים כלום בנתב"ג, אף אחד מהארגונים לא נמצא שם בקטע ההסברתי

יואב סגלוביץ':  לדעתי עדיין לא מאוחר אם אפשר לשים שם זום אין

יואב סגלוביץ':  לא כל מי שנוסע לחו"ל זה קרחנה, אבל זה מקום שהרבה צעירים נוסעים, לפעמים גם בני 13, 14

יואב סגלוביץ':   אם מדברים על הסברה, זה אחד היעדים

יואב סגלוביץ':      דבר נוסף זה הכוונה, אני מקווה שכל הפעילות במשטרה מועצמת בקיץ

יואב סגלוביץ':  הבעיה היא שגם שוטרים בחופש וגם שירות בתי הסוהר בחופש

יואב סגלוביץ':  אני מכיר את העולם הזה, כשמדובר על מעקב אחרי עברייני מין, אם הוא נעשה 10 בדרך כלל, הוא צריך לעבור ל-10 פלוס וצריכה להיות תוכנית מסודרת מול הדברים האלה

יואב סגלוביץ':  צריך פשוט היערכות והקיץ הוא זמן שלכולם יש חופש, יש האטה בפעילות האכיפתית וההסברתית

יואב סגלוביץ':  בכל הפעילויות בעולם הזה יש האטה, זו המציאות והשאלה איך בתחום הרגיש הזה מייצרים הגברה? כולם נמצאים בחופש בתקופה הזו, מעובדים סוציאליים, דרך עובדי רווחה, דרך עמותות וזה מייצר את הקושי של כולם בתפעול המערכות שאנחנו נמצאים בתוכם

יואב סגלוביץ':  אני אומר את זה רק כהערת אזהרה, זה לא שכולם בהסתערות בחודשי יולי אוגוסט, אבל ישנה אווירה קצת אחרת

יואב סגלוביץ':        רציתי רק להוסיף את עניין נתב"ג והמקורות, נכון שנאמר שעל"ם נותנים דגש במקומות שאין שם דגש ואני מכיר לעומק גם את מה שקורה באילת, יש שם פעילות מאוד יפה אבל צריך יותר, לאו דווקא על"ם

יואב סגלוביץ':  הפעילות ליד החוף היא מבורכת, כל הפעילות הזו נהדרת, אבל צריך יותר

יואב סגלוביץ':  כולם מגיעים לאילת, גם כל העבריינים מגיעים לאילת, גם הם יוצאים לבלות

יואב סגלוביץ':  עבריינים, כמו עבריינים, גם בתחום הזה, יודעים איפה נמצאים הקורבנות הפוטנציאליים, אז בכל מקום כזה צריך להגביר פעילות, בכל המערכות

פנינה תמנו: תודה חבר הכנסת סגלוביץ'

פנינה תמנו:  מיקה נטוביץ מנצור מנהלת קול מילה, ארגון מרכזי הסיוע לנפגעות ונפגעי תקיפה מינית, בבקשה

סוזן בן עזרא: אני מתנצלת שאני צריכה לצאת

פנינה תמנו: לא, עוד לא דיברת, יש פה ישיבה ואנחנו רוצים לשמוע אותך

פנינה תמנו:  זה לא יקרה

פנינה תמנו:  את לא יוצאת, את נציגה של משרד לביטחון פנים, היום בבוקר עשינו דיון, אנחנו לא על זמן שאול אצלכם

פנינה תמנו:  הכנסת זה הגורם המפקח על משרדי הממשלה, אני לא מקבלת את זה

פנינה תמנו:  אם יש דיון תכוונו לזה שיש דיון

פנינה תמנו:  אצלי הדיונים ארוכים כי אכפת לי

פנינה תמנו:  תאמיני לי שלא אכלתי ולא שתיתי מהבוקר ואני פה אז למה שתקומי ותלכי? הנושא הזה לא מספיק חשוב? מרכזי הסיוע בבקשה

מיקה נטוביץ מנצור: אני מנהלת את מערכי הסיוע ברשת של מרכזי הסיוע לנפגעות ונפגעי תקיפה מינית

מיקה נטוביץ מנצור:  כבר לפני עשר שנים הבנו שאם אנחנו רוצות לדבר לנוער וילדים, צריך לעשות את זה ברשת, שם אנחנו מפעילות כרגע שני פרויקטים עיקריים, "קול מילה" נותן מענה לנפגעות ונפגעי תקיפה מינית ברשת לכל מי שמרגישים שהם לא מסוגלים לדבר בקול, שצריכים את המרחב האינטרנטי, הבטוח, האנונימי, עם כל המשתמע ממנו

מיקה נטוביץ מנצור:      בקיץ, לקראת החופש הגדול, לפני שנתיים בדיוק הקמנו פיילוט קטן שחשבנו יהיה מאוד חשוב בקיץ, לדבר עם נוער על מיניות בריאה

מיקה נטוביץ מנצור:  אנחנו יודעים שבחופש הגדול אין ספק שהמסוכנות עולה

מיקה נטוביץ מנצור:  אם זה אלכוהול, אם זה להסתובב והם מנסים גם "להבקיע", אני רוצה להגיע לכיתה יב' לא בתול, סליחה על המילים, אלה מילים של הנוער שלנו

מיקה נטוביץ מנצור:  אנחנו מפעילים אתר שפועל מידי ערב ושם הם יכולים להתייעץ באופן אנונימי על שאלות של מיניות, התחלות, קשרים

פנינה תמנו: נכנסים לזה?     

מיקה נטוביץ מנצור: אנחנו לא מצליחות לענות לכל מי שנכנסים לשם, יש המון כניסות

מיקה נטוביץ מנצור:  זה הופעל כפיילוט ב-2021 בחופש הגדול ובזכות השותפות שלנו בביטוח הלאומי בקרן ילדים בסיכון וגם נציגת משרד הרווחה שנמצאת פה, נתבקשנו להפעיל את זה כל השנה

מיקה נטוביץ מנצור:  הפרויקט לא נסגר והוא כיום ממש לא פיילוט, אנחנו מפעילות אותו בשגרה, עם תגבור בחופשים שלנו

מיקה נטוביץ מנצור:       חשוב להגיד שאני מתחברת למה שאמרה חברתי מעמותת על"ם, מאוד חשוב לאבטח את הרחובות, אבל 91% מהנפגעות והנפגעים הכירו את התוקף שלהם לפי נתוני מרכזי הסיוע

מיקה נטוביץ מנצור:  ב-91% מהמקרים הייתה היכרות מקדימה, הפגיעות מתרחשות בבתים, הפגיעות מתרחשות בבתי הספר, הפגיעות מתרחשות בין חברים

פנינה תמנו: השבוע עלה פוסט בקבוצת מאמצחיק, מישהי כתבה כולן זוכרות איפה זה קרה לה בפעם הראשונה, באיזה עיר ובאיזה משקל

פנינה תמנו:  עלו שם תגובות קשות של גיל חמש, גיל עשר, כולם בפנים גלויות, פרופילים אמיתיים שהחליטו להיחשף

פנינה תמנו:  קיבלתי בעיטה לפנים מזה

מיקה נטוביץ מנצור: הגיעו אלינו הרבה פניות בעקבות הפוסט הזה

פנינה תמנו: זו מגיפה

מיקה נטוביץ מנצור: זה פוסט טריגרי שלמזלנו המליצו בו על מרכזי הסיוע

פנינה תמנו: כולן היו ילדות

פנינה תמנו:  אני ממליצה לכולם לקרוא, פוסט קשה מאוד

מיקה נטוביץ מנצור: אני חייבת להגיד שהנערות והנערים שמגיעים אלינו לשירות שקוראים לו "כל הקיץ" למרות שהוא פועל כל השנה, ממש מדברים

מיקה נטוביץ מנצור:  נערה שאומרת הכרתי בטיקטוק בחור, איך אני יודעת שהוא בטוח שאני יכולה להיפגש אתו

מיקה נטוביץ מנצור:  אנחנו ממש עושות שם מניעה

מיקה נטוביץ מנצור:  בסופו של דבר הוא היה בן גילה ובן שכבתה

פנינה תמנו: אבל אף פעם אי אפשר לדעת אם זה אמיתי או לא

מיקה נטוביץ מנצור: שם אנחנו עושות התערבות אחד על אחד, נראה איך את יכולה ללכת פגישה הזו יותר בטוחה, מי יודע שאת הולכת? מה את יודעת על הבחור הזה? מנסות להעלות את רמת המוגנות שלהן

מיקה נטוביץ מנצור:  זה גם מול נערים, להפחית פגיעה מינית של נערים ונערות

מיקה נטוביץ מנצור:  נער שיש לו חברה כבר שלושה חודשים והוא אומר, אבל הגיע הזמן, כולם כבר עושים את זה, אני לא הולך ל-יב' בתול

מיקה נטוביץ מנצור:  שם הוא עושה שיח עם מנחה מקצועי שלנו, של מרכזי הסיוע, שבשוטף המנחים והמנחות שלנו פוגשים את הנוער בסדנאות בכיתות, בלילות הם אתנו בצ'ט, עונים לנוער ומתבצעת מניעה בצורה בלתי רגילה

מיקה נטוביץ מנצור:  אם היו לנו יותר תקציבים, היינו עונות יותר

מיקה נטוביץ מנצור:  היום אנחנו מסוגלות לקבל 300 פניות בחודש

פנינה תמנו: איך את יכולה להסביר שב-105 אומרים שיש ירידה בדיווחים ואת אומרת שדווקא בחופש הגדול יש עליה

מיקה נטוביץ מנצור: אנחנו בביקוש שיא כל הזמן, עם יכולת מענה מוגבלת בגלל תקציבים

מיקה נטוביץ מנצור:  הייתי רוצה להכפיל את יכולת המענה שלנו, אנחנו נענה ל-300 פניות בחודש, יש עוד 200 שלא ענינו להם שממתינים באתר ולא מבלים מענה

פנינה תמנו: מה אתם עושים?     

מיקה נטוביץ מנצור: מחפשות תקציבים כל הזמן

פנינה תמנו: חוץ מלחפש תקציבים, זו לא תשובה

פנינה תמנו:  את לא אומרת לילד שמחפש עזרה שאת מחפשת תקציבים

פנינה תמנו:  מה את עושה עם אותם 200 ילדים וילדות שמחכים? אתם מפנים ל-105?     

מיקה נטוביץ מנצור: יש להם הודעה שאם הם ימתינו יהיה מענה, הן יכולות לפתוח פניה באתר ואז לגשת שוב למחרת

מיקה נטוביץ מנצור:  הפניות ל-105 אנחנו עושות כל הזמן כאשר יש פגיעה מינית מכוונת בקטינים

מיקה נטוביץ מנצור:  ממשרד הרווחה נמצאים בוועדת ההיגוי שלנו, בביטוח לאומי התמיכה מסתיימת בסיום השנה הקרובה

פנינה תמנו: כמה ממתינים יש לכם? מה זמן המתנה?     

מיקה נטוביץ מנצור: בין דקה ל-15 דקות? כולם יקבלו

מיקה נטוביץ מנצור:  אני עושה המון דברים עם המנחים שלי שעונים בצ'ט כדי לייעל את זה

פנינה תמנו: אז אין ילדים שמחכים כמה ימים?     

מיקה נטוביץ מנצור: זה צ'ט לייב אנונימי ברשת באתר כל הקיץ

מיקה נטוביץ מנצור:  הם לא יכולים לכתוב כלום לפני שעונים להם, זו שיחה מסונכרנת, זה לא שמישהו כתב שהוא נפגע ואף אחד לא עונה לו

מיקה נטוביץ מנצור:  הם מחכים למענה, אנחנו מדברים אתם על יחסים, על מיניות, על להט"ב, דברים ראשונים שחשוב להם לדעת

פנינה תמנו: אז לפעמים זה לא בהכרח ילדים שנפגעו

מיקה נטוביץ מנצור: יש שירות לנפגעות ונפגעים שנקרא "קול מילה" והקמנו עוד שירות מיוחד לפני שנתיים מיוחד לקיץ שנקרא "קול הקיץ" שכרגע פועל כל השנה בגלל צורך

מיקה נטוביץ מנצור:  לדעתי כולם צריכים את השירות הזה

מיקה נטוביץ מנצור:  כולם מתעסקים עם החוויות האלה של הנערות

פנינה תמנו: תודה

פנינה תמנו:  סוזן בן עזרא, מנהלת תחום בכירה פיתוח מניעה, המשרד לביטחון לאומי, בבקשה

סוזן בן עזרא: תודה רבה

סוזן בן עזרא:  אני מתנצלת, אבל יש בהחלט לו"ז שלם, כמו שלכולם יש

פנינה תמנו: הכול בסדר

סוזן בן עזרא: ברשות לביטחון קהילתי אנחנו מחזיקים כ-250 מנהלים יישוביים בכל הישובים בארץ

סוזן בן עזרא:  כולם נערכים כבר בתוכניות השנתיות לתוכניות קיץ

סוזן בן עזרא:  לקראת הקיץ אנחנו נותנים הכשרות

סוזן בן עזרא:  לכל ישוב יש מנהל יישובי שהוא מתכלל את כל הנושאים של אלימות, סמים ואלכוהול

סוזן בן עזרא:  הוא לא אחראי בלעדי, אבל הוא מתכלל, יושב עם הרווחה, הבריאות, נציגים של ארגונים, חינוך, עם כל הגורמים העירוניים בעיר ויחד הם בונים את התוכניות, כולל תוכניות הקיץ

סוזן בן עזרא:  תוכניות הקיץ בנויות גם מדברים שצוינו פה, כמו תוכנית חופים באילת ובכנרת שנעשית מספר שבועות, עם כול גדול שיחד עם התוכנית הלאומית 360, התוכנית קבלה יותר בוסט בשנים מאז הקמת 360

פנינה תמנו: יש פה נציג של 360? אין

סוזן בן עזרא: זו תוכנית שהתחלנו אותה עוד הרבה קודם, ברשות למלחמה בסמים

סוזן בן עזרא:  בנוסף יש את כל הנושא של עבודה שמקבלת תגבור בבלתי פורמלי במהלך הקיץ

סוזן בן עזרא:  כל רכזי המוגנות שעובדים במערכת החינוך עוברים לקיץ

סוזן בן עזרא:  יש מעל 400 רכזי מוגנות בארץ וכולם עוברים לעבודה בבלתי פורמלי כי אין בתי ספר והם עובדים במרחבים הציבוריים

סוזן בן עזרא:  יש גוף מאוד גדול, כולל מדמ"צים, שהם מדריכים במרחב הציבורי שעובדים כל השנה במרחב הציבורי

סוזן בן עזרא:  הם בשטח, אחר הצוהריים, במגרשים

פנינה תמנו: כמו על"ם? מסתובבים?     

סוזן בן עזרא: בדיוק כמו על"ם, הם נמצאים בתוך אותן זירות חמות

סוזן בן עזרא:  אנחנו עושים איסוף נתונים, עושים מיפוי יישובי, רואים איפה הילדים מסתובבים, אם בפארקים, במקומות הבילוי, בשכונות

סוזן בן עזרא:  יש מיפוי והם יושבים אתם, מדברים אתם, יוצרים את השיח הבלתי פורמלי והם חלק מכל הסיפור

סוזן בן עזרא:  הם מזהים ומאתרים ילדים וילדות במצוקה כזו או אחרת, לאו דווקא מינית

פנינה תמנו: כמה דיווחים את יודעת שיש מאותם מדמ"צים?     

סוזן בן עזרא: לצערי בעניין הדיווחים יש כרגע עניין אחר, כי גם רכזי המוגנות כרגע לא מדווחים, יש ענין של סודיות ויש עניין של חינוך, יש כל מיני עניינים פנימיים בתוך ישוב, שהדיווחים כרגע לא מספרית, אבל מרחבים גדולים

סוזן בן עזרא:  אני יכולה להגיד כדוגמה שרכזת מוגנות עלתה על נושא של תקיפה מינית שהייתה עכשיו באחד הישובים בדרום, היא העבירה את כל הנושא למשטרה, המשטרה הכניסה את הסמוי וככה עלו על הסיפור

סוזן בן עזרא:  הצוותים שלנו, בעצם זה שהם עובדים ברמה הבלתי פורמלית, שהנער והנערה מרגישים ביטחון לדבר אתם ולפתוח - - -      

פנינה תמנו: הם במקומות היותר מורכבים?     

סוזן בן עזרא: הם בכל המקומות

סוזן בן עזרא:  גם בכל האוכלוסייה, אני לא מבדילה בין קשים ללא קשים, כלל האוכלוסייה במרחב הבלתי פורמלי, יש בה התנהלות אחרת

סוזן בן עזרא:  זה בזולות, בהתכנסויות

פנינה תמנו: לא התכוונתי לאנשים קשים, אלא למקומות קשים

פנינה תמנו:  יש הבדל

סוזן בן עזרא: יש את כל המגרשים המוארים שעובדים במהלך השנה, שנותנים את החלופות, גם את חלופות הספורט שעלו, המגרשים המוארים עובדים יותר בקיץ בשעות המאוחרות אל תוך אמצע הלילה

סוזן בן עזרא:  דבר נוסף, סיירות הורים שהוזכרו כאן, קיימים מעל 100 סיירות הורים

פנינה תמנו: את מרכזת את כל תחום המניעה ברשות?     

סוזן בן עזרא: ברשות לביטחון קהילתי

פנינה תמנו: מתי עשיתם היערכות שכוללת את כל השולחן הזה ועוד לקראת הקיץ?     

סוזן בן עזרא: היערכות בין משרדית? היערכות בין משרדית לצערי תהיה רק ב-10 ליולי, יש שולחן שכולם הוזמנו אליו, אבל לא במובן של הקיץ כי לקיץ כבר נערכנו מראש והכשרנו את הצוותים שלנו לעבודה מתכללת יישובית

סוזן בן עזרא:  יש לנו 250 מנהלים יישובם אליהם כפופים רכזי המוגנות, אליהם כפופים המדמ"צים, אליהם כפופים סיירות ההורים

סוזן בן עזרא:  למנהל היישובי כפופים כל אלה

פנינה תמנו: יש גם את השיטור העירוני

סוזן בן עזרא: בוודאי, אנחנו עובדים אתם בישובים, הם נמצאים אצלנו בתוך הישוב, בישיבות ובוועדות המכללות

פנינה תמנו: אז מה היה בהיערכות לקראת הקיץ, ספציפית על מניעת פגיעות מיניות בילדים וילדות? בסך הכול יש הרבה גורמים

פנינה תמנו:  אני רואה את התוכנית של רפי סער שהיא הוליסטית והייתי רוצה שתבנו תיק לכל רשות

סוזן בן עזרא: התוכנית היא הוליסטית בכל ישוב

סוזן בן עזרא:  גם בכפר סבא, הכרתי את המנהלת היישובית

פנינה תמנו: יש תוכנית הוליסטית יישובית לכל ישוב?     

סוזן בן עזרא: כן

סוזן בן עזרא:  לכל יישוב יש תוכנית יישובית לקיץ

רפי סער: למי אתם מעבירים את התוכנית?     

סוזן בן עזרא: המנהלת היישובית כפופה לראש העיר או למנכ"ל שלו

רפי סער: מה זה מנהלת יישובית?      

סוזן בן עזרא: המנהל היישובי הוא זה שמתכלל את נושא האלימות, סמים ואלכוהול

רפי סער: איך זה מוגדר? יש לי אגף קהילה וצעירים? זה מגיע לשם? זו המנהלת היישובית?     

סוזן בן עזרא: כן, היא המנהלת והיא יושבת אצלך, גם עבדתי מולה

רפי סער: הרשות למלחמה בסמים?     

פנינה תמנו: זה תלוי אם ראש העיר מכיר את אותה מנהלת יישובית

רפי סער: יש פער במושגים

רפי סער:  אצלנו זו הרשות למלחמה בסמים אלכוהול ואלימות

סוזן בן עזרא: הרשות למלחמה בסמים ואלכוהול נסגרה ב-7 לפברואר 2018

רפי סער: אצלנו זו הרשות למלחמה באלימות, הכול ביחד אצלנו

רפי סער:  היא קיימת ומתוקצבת על ידי העירייה

סוזן בן עזרא: אני מדברת בגעגועים על סגירתה של הרשות, אבל אני גאה שאתה אומר שזו הרשות למלחמה בסמים כי אני יודעת כמה היא ממוצבת

פנינה תמנו: אני רואה שצמחת מהמקומות של השטח

פנינה תמנו:  האם אנחנו יכולים להיות רגועים שבכל עיר יש תוכנית פעולה? שנמצאים בשטח?     

סוזן בן עזרא: כן, בהחלט

יואב סגלוביץ': התפקיד של הכנסת הוא לבקר ולפקח ולא רק להקשיב

יואב סגלוביץ':  מאחר והייתי בצד המבוקר במשרד לביטחון הפנים, אני אומר שלא הכול מחובר כמו שצריך

יואב סגלוביץ':  מה שאמר ראש העיר כפר סבא זו דוגמה ויש גם את החברה הערבית שיש שם בעיה

יואב סגלוביץ':  ככל שהמקום חזק יותר, הנוכחות של המשרד לביטחון לאומי נחוצה פחות

יואב סגלוביץ':  גם בעיריית תל אביב, אם ישאלו את רון חולדאי מי מתכלל, הוא לא ידע

יואב סגלוביץ':  כנראה גם ברעננה וגם בהוד השרון

יואב סגלוביץ':  אם הייתי נותן פוקוס, אני כמבקר, לכו למקומות הקטנים יותר, שם צריך להתרכז, כי אין מספיק מעטפת

סוזן בן עזרא: אנחנו יודעים שעכשיו ניתנו פושים רציניים, כולל עבודה עם מנטורים

יואב סגלוביץ': אני לא במקום של להגיד שמישהו לא בסדר, אלא אומר שיש פער גדול בין מה שאומרים על תכלול לבין ניהול האירוע

יואב סגלוביץ':  מי שצריך לנהל את האירוע הזה בכל יישוב זה ראש הרשות

רפי סער: מה שנאמר על ידי חבר הכנסת סגלוביץ ממרום ניסיונו, בסופו של דבר, אני, כראש עיר לא מסתכל על מה שאני מקבל מהמדינה, כי אני לא מקבל מהמדינה בכפר סבא

רפי סער:  אנחנו מתכננים הכול לבד, גם התוכנית הזו היא תוכנית שלנו

רפי סער:  תוכנית כפר סבאית שמתוקצבת על ידי כפר סבא וכל הפעילות מתוקצבות על ידי כפר סבא

פנינה תמנו: אז מה קורה עם כל האנשים האלה שהיא ציינה?     

רפי סער: עובדים, אבל יש לי מערך שלם בכפר סבא, אגף שלם שמתעסק בזה

רפי סער:  יש אגף שירותים קהילתיים שעסוק בזה, יש עבודת מטה מסודרת ברשות המנכ"ל עם מוכנות לקיץ ולכל השנה

רפי סער:  אנחנו פחות מרגישים את משרדי הממשלה

רפי סער:  יש יישובים כנראה יותר חלשים שצריך לתת שם את הדגש והעוצמות

פנינה תמנו: תרגישו אותם אם תקבלו סל תקציב לחופש

רפי סער: אנחנו כבר בחופש

סוזן בן עזרא: הם בתוך החופש

סוזן בן עזרא:  אי אפשר להגיד שהם לא מוכנים לחופש

יואב סגלוביץ': הרשות לביטחון קהילתי עברה משם, בנו משרד שלם ואז היא חזרה

יואב סגלוביץ':  אלה לא בעיות של הצד שלכם, זו בעיה שלנו

יואב סגלוביץ':  אחרי שעברנו את כל זה יש אנשים מצוינים ובחלק מהמקומות הם לא יודעים מי נגד מי, חלק לא מחוברים

יואב סגלוביץ':  התפקיד שלנו לעשות חיבורים יותר טובים, זה לא קשור לתוכנית הקיץ, זה קשור לזה שאנחנו באים לכנסת ואני מבין את הרגישות שצריך להגיד שעשינו הכול והכול בסדר, אבל יש פער גדול

סוזן בן עזרא: אנחנו בהחלט מכירים בזה ולוקחים כל ביקורת לעשייה ובניה מהמקום של להתקדם

סוזן בן עזרא:  כשריד  של הרשות הקודמת, אני ברשות מ-2008, אני יכולה להעיד על העבודה והעשייה

פנינה תמנו: תודה

פנינה תמנו:  הדר אליהו, מנהלת מחלקת צעירים ונוער במרכז שלטון המקומי בבקשה

יואב סגלוביץ': תודה לכולם, אני רץ לוועדה אחרת, מתנצל שאני לא נשאר עד הסוף

הדר אליהו: אני מאוד מסכימה עם האמירה שנאמרה בנוגע לחשיבות של דמות מוכרת, בסופו של דבר בני נוער מדברים עם מי שהם מכירים, לא בכדי נאמר גם שהם מחכים לפגוש את המורה ולספר לה מה קרה במהלך הקיץ

הדר אליהו:  זה צריך לשמח אותנו שעדיין יש מבוגרים מאוד משמעותיים במערכת החינוך

הדר אליהו:      לגבי החינוך הבלתי פורמלי, שמענו על מודלים של שיתופי פעולה עם החינוך הבלתי פורמלי

הדר אליהו:  לצערי הרב, רכזי הנוער שעובדים ברשויות מקומיות, אני לא מדברת על התנועות והארגונים שזו חברה אזרחית שעובדת בשיתוף פעולה עם הרשויות, אבל רכזי נוער ברשויות המקומיות, כמעט ואין

הדר אליהו:  יש ברשויות שיש להם את האפשרות לממן אותם וזה יוצר פערים מאוד גדולים

הדר אליהו:       מה שקורה הוא שהרבה מבני הנוער לא פוגשים דמויות כאלה

הדר אליהו:  כל הישיבה הזו אני שומעת כמה את מחפשת את אותו אדם שיסתכל להם בעיניים וישאל מה קורה ודרך זה יצור את הביטחון הבין אישי בין הנער/ה, שיוכלו לשתף את מה שעל הלב שלו, בוודאי בתחום הפגיעה המינית ולדעתי זה האתגר הגדול

הדר אליהו:  זה גם הקושי הגדול, היעדר של כוח אדם שיהיה בשטח

פנינה תמנו: או שיש כוח אדם וצריך לדעת איפה הוא מוצב, מה תפקידו ושכל הגורמים יעבדו ביחד

פנינה תמנו:  ככה נצליח לייצר מעטפת ששומרת יותר על הילדים שלנו

הדר אליהו: נכון

הדר אליהו:  רק להוסיף משהו, שמעתי על המודל של עיר מוגנת, יש לי את האפשרות ליצור קשר באופן ישיר עם כל הלשכות של ראשי הרשויות, עם מחלקות הנוער ומחלקות הצעירים, להציע את הדברים האלה, לפרסם אותם, במיוחד לקראת הקיץ

פנינה תמנו: זה בשיתוף פעולה עם סוזאן

פנינה תמנו:  נעבור לנציגה ממשרד הרווחה, בבקשה

טלי אלון: טלי אלון, מנהלת תחום תוכניות משלימות לבני נוער בסיכון, משרד הרווחה והביטחון החברתי

טלי אלון:  אני רוצה להתמקד בתוכניות הייחודיות שאנחנו מציעים בקיץ לנוער בסיכון

טלי אלון:  אחת התוכניות המרכזיות היא תוכנית מוגנות קיץ

טלי אלון:  המשרד מתקצב את המחלקות לשירותים חברתיים, את הרשויות, כשכל רשות בונה תוכנית לקיץ בהתאם למאפיינים שהיא רואה לנוער שלה

פנינה תמנו: סוף סוף אני שומעת על סל תקציב, תבנו לנו תוכנית לבני נוער בקיץ?     

טלי אלון: נכון, למניעת שוטטות ומצבי סיכון

טלי אלון:  יש הגדרה לתוכנית

פנינה תמנו: מה התקציב לזה?     

טלי אלון: התקציב לקיץ לכלל הרשויות בתוכנית עומד על בערך 6

טלי אלון: 5 מיליון ₪ שהמשרד נותן

פנינה תמנו: זה בקול קורא?     

טלי אלון: כל הרשויות יכולות לפנות דרך המשרד, דרך המחלקות, המחלקות לשירותים חברתיים בכל רשות בונות תוכנית ייעודית שהם רוצים לבני הנוער

פנינה תמנו: אני מאמינה שהתקציב משתנה בהתאם לקריטריונים

טלי אלון: יש תקציב, המשרד עובד לפי תקציב פר ראש לתוכנית

טלי אלון:  הרשות יודעת מה התקציב היא מקבלת, זה סך בסדר גודל של 40,000 ₪ לרשות לקיץ ובתקציב הזה הם בונים תוכנית שהם רוצים לבנות

טלי אלון:  זה יכול להיות או תוכנית תעסוקתית שמשלבת את בני הנוער בתעסוקה בקיץ בחופים, בגנים, בתחזוקה, תחזוקת מבנים

טלי אלון:  משלבים אותם בתוכניות תעסוקה ומשלמים את השכר דרך התקציב לתוכנית

פנינה תמנו: מקסים

פנינה תמנו:  ככה גם בני הנוער מרוויחים

טלי אלון: הם צריכים גם לקום בבוקר לעבודה כך שאי אפשר להסתובב בלילה

פנינה תמנו: כמה בני נוער כאלה יש?     

טלי אלון: שנה שעברה היו כ-4,000 בני נוער שהיו בתוכניות של מוגנות קיץ

טלי אלון:  בנוסף לתוכניות תעסוקה רשות יכולה לבנות תוכנית פנאי, תוכנית חברתית

פנינה תמנו: זו ההיערכות שלכם לקיץ?     

טלי אלון: היערכות אחת של מוגנות קיץ

טלי אלון:  תוכנית נוספת היא תוכנית של מילה, בשותפות עם המשטרה והמשרד לביטחון לאומי, תוכנית מילה בקיץ

טלי אלון:  תוכנית שהולכת לפעול מיולי עד אמצע אוגוסט ותיתן מענה ל-400 בני נוער, 20 קבוצות עם שיטור קהילתי, מש"קים של המשטרה בקהילה, שגם יכירו את הנוער

פנינה תמנו: אני רק מבקשת שאלה לא תהיינה רק קבוצות ייעודיות או עדות מסוימות, אני אומרת מניסיוני

טלי אלון: יש 20 רשויות שכבר נמצאות

פנינה תמנו: תבדקו שאלה לא רק ילדים יוצאי אתיופיה

פנינה תמנו:  מה לעשות יש ריבוי תיקים כלפי ילדים יוצאי אתיופיה

פנינה תמנו:  הוזמנתי למילה, חשבתי שאני מגיעה לבני נוער מכלל ישראל וראיתי חדר מלא בילדים יוצאי אתיופיה

פנינה תמנו:  אני לא באה אליך בטענות, הדברים שלי מופנים לגורם אחר

טלי אלון: אני יכולה להקריא לך את הרשויות שבתוכנית, ממש לא רק ליוצאי אתיופיה

פנינה תמנו: הרשויות לא אומרות לך כלום

פנינה תמנו:  אני אומרת לך את זה מניסיון רב שנים, לא רק כחברת כנסת, גם כעורכת-דין וכעיתונאית לשעבר

טלי אלון: יש את תוכנית מילה, מוגנות קיץ

טלי אלון:  יש תוכנית שנקראת  הגל שלי, מיזם משותף של המשרד יחד עם עמותת הגל שלי

פנינה תמנו: ביקרי אותם, הם מדהימים

פנינה תמנו:  היושב-ראש הוא רוני נומה?     

טלי אלון: אני לא מכירה

טלי אלון:  תוכנית שעובדת כל השנה ופתחנו אותה גם בקיץ

טלי אלון:  תוכנית להעצמה דרך גלישת גלים

טלי אלון:  יש גם את תוכנית חופים שכבר הוצגה, שהמשרד שותף לה, שבעה חופים בקיץ במשך ארבעה שבועות ותוכניות איתור

סוזן בן עזרא: התוכנית הלאומית 360 לקחה את זה לתוך המשרדים אז הכוחות הם כוחות עירוניים

סוזן בן עזרא:  זה היה מיקור חוץ ועכשיו זה מיקור פנים

טלי אלון: המשרד מפעיל 50 ניידות איתור לנוער בסיכון ו-18 מהם על"ם מפעיל, מתוך 50 הניידות

פנינה תמנו: יישר כוח, זה מרשים מאוד

פנינה תמנו:  אני יודעת כמה משרד הרווחה עומד בהמון לחצים ואתם באים מסודרים

פנינה תמנו:  זה יפה ומרשים, תודה רבה

פנינה תמנו:  איזבל סרי לוי, בבקשה

איזבל סרי לוי: אני מנהלת תחום פגיעות מיניות בילדים במשרד, אני רק אוסיף על מה שטלי אמרה, קודם כל, כל מסגרות השהייה של משרד הרווחה כמו מועדוניות, מרכזי יום, מרכזי נוער, פועלים במהלך הקיץ, עד תחילת אוגוסט

איזבל סרי לוי:  ילד שמסודר במועדונית של מחלקת הרווחה, יש לו קייטנה מובנית עד סוף יולי

איזבל סרי לוי:  אנחנו מדברים בדרך על מועדוניות, או מסגרות משלימות לילדים  - - -      

פנינה תמנו: איך מועדונית? זה בדרך כלל אחר הצוהריים

פנינה תמנו:  הם באים אחר הצוהריים למרות שאין לימודים?     

איזבל סרי לוי: היא בדרך כלל הופכת לשעות הבוקר לילדים צעירים

איזבל סרי לוי:  אבל מדברים על צוותים שמכירים את הילד כל השנה וממשיכים לראות אותו גם לתוך החופש

איזבל סרי לוי:  מועדוניות זה בדרך כלל עד סוף כיתה ו' ויש מועדוני נוער, מרכזי נוער, יש דברים שעושים בשיתוף עם 360

פנינה תמנו: מי מביא אותם לבית הספר?     

איזבל סרי לוי: במהלך השנה יש סידור להעביר אותם מבית הספר למועדונית

איזבל סרי לוי:  אבל בקיץ זה הופך לסידור של בוקר, זאת אומרת שהורים שממשיכים לעבוד בחופש - - -     

פנינה תמנו: זה בדך כלל ילדי רווחה, לחלק מההורים אין רכבים וחלקם בכלל לא ייקחו  אותם

איזבל סרי לוי: כמו שהם מגיעים לבית הספר בבוקר, עכשיו הם מגיעים למועדונית בשעות הבוקר

פנינה תמנו: אבל מי מביא אותם?     

איזבל סרי לוי: למועדונית בבוקר? כמו שמגיעים בבוקר בכל השנה לבית הספר

פנינה תמנו: אבל אין בית ספר

איזבל סרי לוי: הילדים מגיעים לבית ספר בבוקר עם ההורים

פנינה תמנו: בד"כ יש הסעות, הם לא מגיעים עם ההורים

פנינה תמנו:  אני לא סתם שואלת אותך, תבדקי את זה

פנינה תמנו:  הייתי מדריכת נוער, עברתי את כל המסלול, מכירה את כל המועדונים, כולל האוכלוסיות המסוימות והספציפיות שהיו פעם במועדונים האלה

פנינה תמנו:  אחר כך אני אמצא את הדרך לדבר אתכם על הנושא הזה, אולי גם עם אלי דלאל

פנינה תמנו:  אני שואלת, הילדים האלה הם ילדי רווחה בדרך כלל

פנינה תמנו:  ההורים שלהם לא בהכרח מביאים אותם לבית הספר

פנינה תמנו:  בדרך כלל הם בבית הספר ואז מגיעים לצהרונים

פנינה תמנו:  כשזה עובר לבוקר, מי מביא אותם?     

איזבל סרי לוי: את מציגה מודל שאני פחות מכירה מהעבודה שלי ברשויות מקומיות

איזבל סרי לוי:  ילדים גרים קרוב לבית הספר, מגיעים ברגל - - -      

פנינה תמנו: זה לא נכון

פנינה תמנו:  ילדים עולים - - -      

קריאה: גברתי היושבת-ראש, אני חושבת שאת מתכוונת למה שנקרא מועדונית חינוך רווחה

פנינה תמנו: לא

פנינה תמנו:  כולנו יודעים שאזורי הרישום פתוחים לחלק מהאוכלוסיות

פנינה תמנו:  זה לא חייב להיות בית ספר ליד הבית

פנינה תמנו:  זו עבודה טובה, אבל תבדקי שלילדים יש איך להגיע

פנינה תמנו:  מה עשית בזה אם בסוף יחכה כוח האדם שלכם ותחכה התוכנית שיש עד אוגוסט, למרות שיש את הקייטנות של החופש הגדול, את רוצה שהילדים יגיעו

פנינה תמנו:  בגלל שאלה ילדי רווחה אני מתעקשת לבדוק שהילדים האלה מגיעים, שיש להם אפשרות להגיע

פנינה תמנו:  אם אין להם את האפשרות להגיע אז לא עשינו בזה שום דבר

קריאה: אני רוצה רק לומר לגבי סמכות הורים, אנחנו יודעים שבתיק הרפואי של הקטין אי אפשר להיכנס לבדיקות רגישות, דברים שקשורים לאמצעי מניעה, הפלות וכדומה

קריאה:  זה מונע מההורים מה עובר על חלק מהבנות

קריאה:  אם היה אפשר לשנות את הדבר הזה - - -      

פנינה תמנו: זה לא רלוונטי לדיון עכשיו, אני מצטערת

פנינה תמנו:  בדרך כלל אני משתדלת לתת לארגונים לדבר יותר, אם אין אפשרות אז אין אפשרות ומאוד היה חשוב לשמוע את משרדי הממשלה ואת הגורמים האחרים

פנינה תמנו:  אני רוצה להודות לראש עיריית כפר סבא מר רפי סער, שיצא עם תוכנית רחבת היקף יחד עם יעל שרר מהלובי למלחמה באלימות מינית

פנינה תמנו:       הדיון הזה היה חשוב לי ואני בטוחה שלכם הוא לא פחות חשוב, כי לכולנו יש ילדים, נכדים ואנחנו רוצים לעשות את המרב כדי להגן עליהם ולצמצם את הסיכונים והסכנות בתקופה הזאת ושהיא תהיה חווייתית טובה

פנינה תמנו:  עלה נושא הכתובת, שבמעבר מבית הספר לחופש הגדול הם יותר עצמאיים, ההורים ממשיכים לעבוד והילדים נמצאים עם עצמם

פנינה תמנו:  ראינו מה קרה בתקופת הקורונה כשילדים היו לבד

פנינה תמנו:  ההתמודדות הנפשית הייתה קשה, הפגיעות היו יותר קשות, הכול קפץ, גם אצל נשים

פנינה תמנו:       אני באמת מאמינה שאנחנו צריכים לעשות את המיטב והמרב ושיש כוחות לזה

פנינה תמנו:  אם היינו מאגדים רק פה  את מספר האנשים שעובדים בתחום הזה, אנחנו מגיעים לאלפי אנשים שעובדים בתחום

פנינה תמנו:  מה שחסר, כמו שאמר חבר הכנסת סגלוביץ, זה זרימת המידע, שיתוף הפעולה, מיקוד ושלא תהיינה כפילויות במקומות שלא צריך

פנינה תמנו:      אמנם סוזן לא כאן אבל ליאור נמצא וביקשתי שתכינו תוכנית, לא רק אתם, גם סוזן ואני מבקשת שתוציא לה מכתב מסודר

פנינה תמנו:  אתם לא אוהבים את המילה תכלול, אבל חייב מתכלל

פנינה תמנו:  חייבים לראות לאן הולכים, שיהיה תיק רשות, מה עושים, מי הגורמים, מי השחקנים בשטח

פנינה תמנו:  הילדים שלנו שבדור הזה משוועים לעזרה

פנינה תמנו:  הם משוועים לגבולות

פנינה תמנו:      יש ילדים שאומרים, אני חייב להיות כמוהם, חייב להיות בריון, כי זו הסביבה שנוצרה להם בתוך סיר הלחץ

פנינה תמנו:  גם הילדים שאנחנו חשובים שהם בוחני הגבולות והגדרות, הם גם בסיר לחץ, כולם בסיר לחץ, הילדים שלנו בסיר לחץ והם משוועים לכתובת שלנו

פנינה תמנו:  ברור שהסיכונים הם גם בבית אבל הם משוועים לכתובת והכוונה שלנו

פנינה תמנו:  יש הרבה מקרים במניעה, הדיון היום היה לשם המניעה

פנינה תמנו:  בהרבה מקרים שנהיה שם, אם זו הניידת של על"ם או אנשים של העירייה או השיטור העירוני, כמובן הפעולות החסויות, התוכניות של הרווחה, 105 ברשת ועוד

פנינה תמנו:  צריכה להיות ראיה של התמונה הכללית, לדעתי זה משרד הבט"פ, יחד עם השלטון המקומי, אפשר להציע ולראות בזום אין את הרשויות המקומיות

פנינה תמנו:    אני רוצה להודות לכל אחד ואחת מכם, לא הזכרתי את המשטרה אבל זה 105, תודה רבה לכולכם, הישיבה נעולה